Bible in one year - Aymara Bible 1997 - March 25\n1. “Jumanacasti Tatitu Diosamarojj munapjjam, ucatsti ewjjanacapjja phokhapjjaraquim, leyinacapa, arsutanacapa camachi arunacapsa.\n2. Uñt'apjjam jichhüruna Diosaman yatichäwinacapjja, cawquïrtejj wawanacamajj jan uñt'apqui ni uñjapcaraquisa. Sum uñjapjjaraquim jach'a cancañapa uqhamaraqui ch'amapsa.\n3. Cawquïri unanchanactï, jach'a uñacht'äwinacampi lurqui Egipto marcana faraón rey contra uqhamaraqui take jakenacapataqui,\n4. ucatsti cunjämtï lurqui egipcio ejercitoru, caballonacaparu, nuwasiñ carronacaparu uqhamaraqui cunjämsa Mar Rojo sat umanacaru chhaktayäna, cunapachatï jupanacajj jumanacaru khepat arctanipjjayätam ucqhajja. Diosaw jupanacarojj jan mayampitaqui t'unjäna.\n5. Uqhamaraqui amtasipjjam take cunanactï jumanacataqui lurqui wasarana aca chekar jumanacar puriyaniñcama.\n6. Ucatsti cunjämsa luraraquïna Datán, Abiram sat Eliab chachan wawanacaparojja, qhitinacatï Rubenan wawanacapäcaraqui; cunjämsa orakejj jist'artäna take familiaparu carpanacaparu mank'antasa, take cunanacatï utjcäna ucanacamppacha, ucsti take Israel marcaw uñjäna.\n7. Jumanac quipcaw testigöpjjta take cuna jach'a luräwinactï Diosajj lurqui ucanacatjja.\n8. “Jumanacasti take camachi arunaca jichhüruna churapcsma ucanacjja phokhapjjamaya, uqhamat ch'amanïpjjañamataqui uca orakenac catuntasipjjañamataquejja.\n9. Ucatsti walja maranaca jacapjjañamataqui uca orakena, cawquïrtï Diosajj arupampi arsüna jumanacan awquinacamaru uqhamarac wawanacaparu churañataqui, cawqha orakentï leches misq'is umjam jalasqui ucana.\n10. Cawquïri oraktï jumanacajj catuntapcäta ucajj janiw Egipto orakjamäquiti, cawqhattï jumanacajj mistunipcta. Qhä orakenjja jumanacajj yapuchapjjäyätawa, ucatsti cayumpiraquiw karpapjjäyäta, cunjämatï huertanacan lurasqui uqhama.\n11. Ucampis cawquïri oraktï catupcäta ucajj wali kollunacani, vallenacaniwa, alajjpachat sarakanir jallumpi karpataraqui.\n12. Uca oraksa Diosaraquiwa imaraqui, marpacharaquiw jupajj uñch'uquiniraqui.\n13. “Jumanacatï Diosan camachi arunacapa jichha uruna churapcsma ucanaca phokhapjjäta, ucatsti Tatitu Diosamaru munapjjaraquïta, take chuymampi yupaychapjjaraquïta take jacañamampi ucqhajj,\n14. juparaquiwa horasapar apayanipjjätam nayra jallsa khepa jallsa, jumanacan trigo, aceite, vino apthapipjjañamataqui.\n15. Uqhamaraquiw nayajj pampanacamana take casta pastonac jilayä uywanacamataqui, uqhamat jumanacajj suma mank'ata sarnakapjjañamataqui.\n16. Ucampis jan jumanacpacha engañasipjjamti, janiraqui Diosata armasimti ni yakha diosanacarus yupaychapjjamti ni jupanacarus alt'asipjjaraquimti,\n17. jan ucasti Diosaw jumanacatac colerasispa, janiraquiwa jallunacsa puriycaniti, ucatsti janiraquiwa orakenjja cunas achcaniti, janc'aquiw jumanacajj jiwarapjjaraquïta cawquïri suma oraktï Diosajj churapcätam ucana.\n18. “Ucatsti aca arunacajja chuymanacamaru, p'ekenacamaru uchapjjam, uqhamaraqui amparamarusa, paramarusa, mä chimpur uñtata uchasipjjam.\n19. Uqhamaraqui wawanacamarojj yatichapjjam uca arunacata utamanccasina, thaqui sarcasina, uqhamaraqui iquintañataqui, iquiñat sartañataquisa.\n20. Ucatsti kellkantaraquïtawa uta mantañan postenacaru, uqhamaraqui utaman puncunacaparusa;\n21. uqhamata jumanacasa, wawanacamasa walja maranaca jacapjjañamataqui cawquïri oraktï Diosajj awquinacamaru churañatac arscäna ucan walja urunaca jacapjjañamataqui, cunjämäquitï alajjpachajj acapach orakjjana uqhama.\n22. “Jumanacatï aca camachi arunaca suma imapjjäta, phokhapjjaraquïta, ucatsti suma chuymampirac Tatitu Diosamaru munapjjäta, uqhamaraqui suma iyawsañampi thaquipansa arcapjjäta ucqhajj,\n23. Diosasti jumanacan nayräjjanacamatjja take uca marcanacaruw jakonucuni, ucatsti jumanacajj uca walja marcanaca, wali ch'amani marcanaca catuntapjjäta.\n24. Cawqharutï jumanacan cayunacamajj tact'ani ucanacajj jumanacancaniwa. Orakenacaman korpasïwinacapajj lokatatasiniw wasara chekata Líbano sat chekacama; ucatsti Eufrates sat jawirata Mar Mediterráneo sat jach'a kotacama.\n25. Janiraquiw cawquïri marcas jumanac contra sayt'añ puedcaniti. Jumanacan Tatitu Diosamaw uca marcanacar ajjsaraña, qhathatiña uscuntani, cawqha chekanjamtï pasapcäta ucanacanjja, cunjämtï Diosajj arupampi arscänjja uqhamar phokhasa.\n26. “Jichha urunwa nayajj bendicionampita maldicionampita ajllisiñanacamatac churapjjsma.\n27. Bendicionsti catokapjjätawa, jumanacatejj Tatitu Diosaman camachi arunacapa phokhapjjäta, cawquïrtejj jichha urun churapcsma ucanaca, ucapacha;\n28. maldicionsti catokapjjaraquïtawa, jumanacatejj yakha jan uñt'at diosanacaru arcasina, Tatitu Diosan camachi arunacaparu jan phokhapcaraquïta, ucatsti thaquipatsa sarakapjjaraquïta, cawquïri ewjjanactejj jichhüruna churapcsma ucanacata, ucapacha.\n29. “Cunapachatejj Diosamajj puriyapjjätam uca orake catuntapjjañamataqui ucqhajj, bendicionjja uchapjjätawa Gerizim sat kolluna; maldicionsti, Ebal sat kollunaraqui.\n30. Aca kollunacasti jicjjatasiw Jordán jawirat qhursa tokena, inti jalanta tokeru sarañäquis ucsana, cananeonacas pampa oraken jacapqui ucqhana, Gilgal sat orake uñcatasina, More sat chekana, encinas kokanacäquis uca thiyana.\n31. Jumanacasti niyaw Jordán jawira maqhatañataquïsipcta, ucatsti cawquïri oraktï Tatitu Diosamajj churapcätam uc catuntapjjäta. Cunapachatejj jumanacajj catuntapjjäta uqhamaraqui ucan jacapjjäta ucqhajj,\n32. take chuymampiya cawquïri leyinactï uqhamaraqui arsutanactï churapcsma ucarjam sarnakapjjam.\n1. “Take aca leyinaca, arsutanacaparjamaw jumanacajj sarnakapjjañama, cawquïri orakenactejj awquinacaman Tatitu Diosapajj utjäwinacamataqui churapcätam ucana.\n2. “Ucatsti t'unjapjjaraquim take cawqha chekantejj uca marcanacajj yakha diosanacaru yupaychapqui uca chekanacana, kollunacana, jisc'a kollunacana, uqhamaraqui jach'a koka mankhanacansa.\n3. Altaranacapsti jakonucupjjam, jisc'a jisc'a tucjapjjaraquim kalanacapsa; cawquïri lawarutï yupaychapqui ucanacsa phichhantapjjaraquim, uca cunayman uñtan diosanacapsa t'unjapjjaraquim. K'al t'unjapjjam jan qhitis mayampi amtasiñapataqui.\n4. “Tatitu Diosamarusti janiw uqham yupaychapcasmati.\n5. Diosasti jumanacan tribum taypita mä lugar ajllisi, jumanacasti uca chekaru yupaychir sarapjjañamataqui.\n6. Uca chekanwa jumanacajj uywanaca sacrificiot jupar yupaychasa loktapjjäta, diezmonaca apasa, churäwinacama Diosaru churasa, arsutanacama, ofrendanacama, uqhamaraqui vacanacamana, ovejanacamana nayrïr kallunacap apasa.\n7. Qhä chekanwa Tatitu Diosaman nayräjjapana mank'apjjaraquïta, ucatsti familianacamampi chicaw cusisipjjäta luräwinacaman achupa uñjasina, cunanacampitejj Diosamajj bendicipjjätam ucanacata.\n8. “Uca orakenjja, janiw jumanacajj cuntejj aca chekan lurctan ucanacjja lurapjjätati, cawqhantejj sapa maynis jumanacajj lurapcta cunay asquïchi sapakat maynitaqui ucanaca.\n9. Chekpachansa janïraw jumanacajj samarañ oraker puripctati, cawquïri oraktejj Diosajj churapjjtam ucaru.\n10. Ucampis cunapachatejj jumanacajj Jordán jawira qhurcataru maqhatjjapjjäta, ucatsti Tatitu Diosamas uca orake churapctam ucana jacapjjäta, uqhamaraqui take muyuntapctam uca uñisirimat khespitäjjapjjäta jan cunaru ajjsarasa,\n11. ucqhasti jumanacajj cawqha chekarutejj Tatitu Diosamajj ajllisini jumanacan yupaychapjjañamataqui, ucaruwa loktapjjäta take cunanactejj sapcsma ucanaca. Take uywanaca sacrificion loktasa juparu yupaychañataqui, diezmonaca, churäwinaca, uqhamaraqui take cuntejj Tatitu Diosamaru churañatac arsupcta ucanac sum ajllisinwa churapjjäta.\n12. Ucatsti mä jach'a cusisiñ uru jumanacajj Tatitu Diosaman nayräjjapana lurapjjäta take wawanacamampi, uywatanacamampi chica, uqhamaraqui jumanac taypin jaquiri levita jakenacampi. Jupanacasti janiw jumanac taypina cuna orakenacsa catokapquiti.\n13. “Ucatsti suma amuyasipjjam, jan Diosarojj cawqha chekansa uywanacjja sacrificiot loktapjjamti.\n14. Jan ucasti lurapjjätaw cawquïri tribun orakeparutï Tatitu Diosamajj ajllisini uca chekana. Uca chekanwa take cuntejj arojjampi sapcsma ucanac phokhapjjäta.\n15. “Ucat sipansa puedipjjtaw jiwayasina, aycha mank'añsa marcanacamana cuna horasansa, cawquïri yänactï Diosamajj churapjjtam uqhamarjama. Gacelana, tarujana aychapjja take jumanacaw mank'añ puedipjjta, k'omäpasa jan k'omäpasa.\n16. Ucampis janiw wiljja mank'apjjätati jan ucasti orakeruw waranucupjjäta umäcaspas uqhama.\n17. “Jumanacasti janiraquiw marcanacamanjja: Trigo, vino, aceite uca diezmonacjja, ni vacanacamana, ovejanacamana jilïri kallunacapsa ni jumanacas chuymanacamat ofrendanac churä sapcta ucanac mank'apjjañamäquiti.\n18. Jan ucasti Diosan nayrakatapanacwa ucanacjja mank'apjjäta, cawqharutejj jupajj ajllisi ucqhanaqui; Tatitu Diosaman nayräjjapana, wawanacamampi, take uywatanacamampi, uqhamaraqui cawquïri levitanacatejj jumanac taypina jacapqui take ucanacampi chicaw take irnakañaman achunacapata cusisipjjäta.\n19. Aca oraken jaccasasti janipuniw levitanacarojj apanucupjjätati.\n20. “Cunapachatejj jumanacan Tatitu Diosamajj orakenacam jach'aptaycani jupan arsutaparjama, ucatsti jumanacaru aycha mank'añatejj munasipjjätam ucqhajj, jumanacajj mank'asipcaquismawa cuna horasasa.\n21. Cawquïri chektejj Tatitu Diosamajj ajllisini jupan jacäwipataqui, ucatejj jumanacan jacäwinacamat jayancascani ucqhajj puedipjjtaw vacama, ovejama qharsusin mank'aña, cawqhantejj jacapcta uca chekana, cunjämtejj nayajj sapcsma uqhama.\n22. Cunjämtejj gacelana, tarujana aychap mank'apcäyäta, uca pachpaw jumanacajj take ucanaca mank'apjjäta k'omäpansa, janis k'omäpan.\n23. Ucampis janiw cuna laycus wilapjja mank'apcasmati, wilajj jacañätap laycu; uqhamajj janiw jacañjja wilampi chica mank'antapcasmati.\n24. Jan ucasti orakeru waranucuñamawa umäcaspas uqhama.\n25. Janipuni mank'apjjamti, ucatsti jumanacas wawanacamasa suman jacapjjäta, Diosaru suma luräwinac uñacht'ayapjjatam laycu.\n26. Ucampisa cawquïri yänactejj Diosaru ofrendata churä sapcta, uqhamaraqui arunacamampi arsusina loktä sapcta ucanacjja cawqha chekarutejj Diosajj ajllisqui ucaruw apapjjäta.\n27. Uca chekanwa Diosan altarap pataru sacrificionac loktapjjäta, ucatsti cawquïri uywanacan wilanacaptejj loktañataqui churapcäta ucanacjja Diosan altarap pataruwa waratatapjjäta, ucampis aychapjja mank'apjjätawa.\n28. “Ist'apjjam, phokhapjjaraquim take cuntejj sapcsma uca arunaca, uqhamata jumanacasa, wawanacamasa sum sarnakapjjañamataqui, cunatejj Diosan nayrakatapana asquïqui ucanac lurasa.\n29. “Cunapachatejj Tatitu Diosajj cawquïri orakenactejj catuntapcäta ucanac t'unjani, ucatsti jumanacajj ucan utjantasipjjäta ucan jacapjjaraquïta,\n30. ucqhasti jumanacajj amuyasipjjam uca marcanacan sarnakäwinacaparjam jacañ toketjja, uqhamaraqui diosanacapar yupaychañ toketsa.\n31. Jan jumanacajj uqham Tatitu Diosamarojj lurapjjamti. Diosajj jan uñjañ munqui ucanacwa uca marcanacasti diosaparu wakaychañataquejj lurapjje, uqhamaraquiwa quipca wawanacapsa ninampi phichhantapjje sacrificiot loktasa.\n18. Tatituw asqui jaken jacañ urunacap imasqui, catokäwipasti wiñayataquïniwa;\n19. pisi maranacan janiw pist'ayasipcaniti, mach'a pachansti jilarquir mank'añanïpjjaniwa.\n20. Ñankha lurir jakenacasti tucusipjjaniwa, Tatitur uñisirinacajj alinacar uñtataw wañsupjjani, jiwk'er uñtataw chhaktapjjaraquini.\n21. Ñankha lurir jakejj mayt'asiñac yati, janiw cutiyañ yatquiti, asqui jakesti qhuyapt'ayasiriwa, suma chuymaniraquiwa.\n22. Tatitun kollanaptayat jakenacajj orak catokasipjjani, jupan ñankhachatanacasti jakonucutäpjjaniwa.\n12. Jan wali amtañanacasti ñankha jakenacan känapawa; asqui jakenacan luratanacapasti wiñayataquiwa.\n13. Ñankha lurir jakejj jupa pachpan c'arisitanacapampiwa q'ituntasisqui, ucampis asqui jakejja t'akhesiñatjja mistuquipuniwa.\n14. Sapakata jakewa apthapi parlatapatjama, luratapatjamaw catokaraquini.\n1. Qhaya urunacansti Augusto Cesaraw mä ley mistuyäna, jupajj apnakqui take uca marcanacana mä jacthapïwejj aptasiñapataqui.\n2. Aca nayrakat jacthapïwisti, Cireniojj Siria marca apnakcäna uca urunacanwa lurasïna.\n3. Sapakat mayniraquiw marcaparcama kellkayasiri sarapjjañapäna.\n4. Ucatwa Joseajj Galileanquiri Nazaret marcata mistusinjja Judea tokeruw saräna Belén marcaru, cawqhantejj Davidajj nascatayna ucaru, Joseasti Davidan familiapat jutirïtap laycu.\n5. Jupasti qhitimpitï casarasiñatac parlatäcän uca Mariampiw saräna Belén marcaru ucan kellkayasiri, Mariasti usurëjjänwa.\n6. Jupanac Belenancquïpanwa, Marian usjjañap horasajj purinjjäna.\n7. Ucat jupajj tayna yokall wawap wawachasïna, ucatsti wawa isinacamp q'irt'asaw mä uywa mank'añawjaru ict'ayäna, korpachasiñajj jupanacatac jan utjatap laycu.\n8. Belén jac'ansti awatirinacaw utjäna, jupanacasti pampan arumajj ovejanacap uñjasipcäna.\n9. Ucatsti mayac acatjamat Tatitun mä angelapajj jupanacar uñstäna, Tatitun khanapasti jupanacaruw muyuntäna, ucatsti wal ajjsarapjjäna.\n10. Angelasti jupanacarojj sänwa: —Jan ajjsarapjjamti, suma yatiyäwinac apanta, acasti take marcpachataqui wali cusisiñäniwa.\n11. Jichhürojj jumanacataqui mä Khespiyiriw naci, Davidan marcapana, ucasti CRISTO Tatituwa.\n12. Acäniw chimpojja, jumanacajj wawarojj wawa isinacamp q'irt'atwa mä uywa mank'añawjan iquisquir jicjjatapjjäta —sasa.\n13. Ucspachaw uca angelamp chicajj alajjpach walja angelanacajj uñstäna. Ucanacasti Diosaruw yupaychapjjäna aqham sasa:\n14. “¡Diosajj jach'añchatäpan alajjpachanacanjja. Aca orakensti sumancañaraqui utjpan qhuyapayasiñapat cusisipqui uca jakenac taypina!”\n15. Angelanacan alajjpacharu cutt'jjapjjatapatsti, awatirinacajj maynit maynicamaw parlaquipasipjjäna aqham sasa: —Jichhajj sarañäniya Belenaru cunatï pascatayna, uqhamarac cuntï Tatitojj yatiyquistu uc yatjjatiri —sasa.\n16. Jupanacasti janc'aquiw sarapjjäna, ucat Mariampir Joseampiru jicjjatapjjäna, asu wawarusti uywa mank'añawjana iquisquir jicjjatapjjaraquïna.\n17. Uc uñjasinsti, cuntï angelajj wawatjja jupanacar siscataynas ucwa yatiyapjjäna.\n18. Take ist'irinacasti muspharasipjjänwa awatirinacan jupanacar sapjjatapata.\n19. Ucampisa Mariajj take acanacjja wal lup'isaw chuymaparu imäna.\n20. Awatirinacasti, take cuntï ist'apcatayna uqhamarac uñjapcataynas ucanacat Diosar jach'achasa, uqhamarac jupar yupaychasaw cuttjjapjjäna, cunjämtï jupanacar satäcän uqhamarjama phokhasitap laycu.\n21. Quimsakallko uru sarakatarusti wawarojj circuncidapjjänwa, ucatsti JESÚS sasaw sutichapjjäna, cunjämtï angelajj Mariarojj siscatayna, janïra usurïcän uca nayräjja, uqhamarjama.\n22. Moisesan leyinacaparjama jupanacan k'omachasïwi urunacapa phokhasjjëpansti, wawarojj Jerusalén marcaruw apjjapjjäna Tatitur uñstayañataqui.\n23. Acsti lurapjjänwa cunjämtï Tatitun arunacapajj kellkatäqui: “Take tayna yokall wawa nacirejja Tatitutac yakhachatäniwa” sisqui ucarjama.\n24. Jupanacajj sarapjjänwa sacrificio loktiri, cunjämtï Tatitun leyipajj sisqui uqhamarjama: “Pä paloma jan ucajja pä khorucut apapjjañapäna.”


Mateo 10 - Holy Bible [Aymara Bible 1997] - (Mat 10)\nUcapachaw Jesusajj tunca payani discipulonacaparojj jawsäna, ucatsti ch'am churaraquïna take casta ñankha ajayunacaru alissupjjañapataqui, uqhamarac take casta usutanacaru c'umaraptayapjjañapataqui.\nAcanacaraquiw uca tunca payanin sutinacapajja: Simón Pedro, Andrés Simonan jilapa; Jacobo, Juan, acanacajj Zebedeon yokanacapänwa;\nCananista partidonquir Simón, Jesusar aljantirïquis uca Judas Iscariotempi.\nUca tunca payanirusti aca ewjjt'anacampiwa qhitäna: “Jan judiöpquis ucanacarojj jan sarapjjamti, janiraqui Samariancquis uca marcanacarus mantapjjamti.\nJan ucasti sarapjjam, Israel marcat chhakatäquis uca ovejanacaru.\nSarcasinsti yatiyapjjaraquim, Diosan reinopajj jac'ancatapata.\nUsutanacarojj c'umaraptayapjjam, lepra usuninacarusti k'omachapjjam, jiwatanacarusti jactayapjjaraquim, ñankha ajayunacarusti alissupjjaraquim. Take acanacsti inaquiw lurapjjäta, ucanac lurañataqui ch'am inaqui catokapjjatam laycu.\nJaniraqui kollksa ni korsa, ni cobrsa apapjjamti,\nni bolssa thaquitaqui apapjjamti. Mä sapa camisaqui apapjjam, janirac yakha zapatompsa, ni thujrsa apapjjamti; irnakeristi waquisiwa mank'atäñapa.\nCawquïri jisc'a marcarusa, jan ucajj jach'a marcar mantasasa thaktapjjam qhititï asquïqui uca jakeru, ucatsti ucancapjjam cunürutejj sarjjapcätas ucürcama.\nUtar mantcasinjja suma arumpi aruntapjjam.\nUtanitejj asquïnejja, uca suma aruntajj asquïniwa; jan asquïcchi ucasti janiw asquïcaraquiniti.\nJanitejj catokapcätamjja, ni ist'apcaraquïtamsa ucqhajja, mistuwayjjapjjam uca utatjja, uca marcatsa, uqhamarac cayunacamatsa lak'a polvonacjja thalarasiwayjjapjjam.\nKhanacwa sapjjsma, uca marcanacan mutuñapajj juc'ampiraquïniwa taripäwi urunjja, Sodoma uqhamarac Gomorra marcan mutuñapat sipansa.\n“¡Amuyasipjjam! Nayasti jumanacarojj ovejanacjamwa kamakenac taypiru qhitapjjsma. Catarinacjam ch'iqhïpjjam, palomanacjam llamp'u chuymaniraqui.\nAmuyasipjjaraquim, jakenacajj jilïr autoridadanacaruw catuyapjjätam, ucatsti sinagoganacanracwa jawk'jayapjjätam.\nMarca apnakerinacan uqhamarac reyinacan nayrakataparus apapjjaraquïtamwa nayan sutejj laycu, uqhamatwa nayatjja jupanacar parlapjjätajja uqhamarac jan judiöpquis uca jakenac nayrakatansa.\nUcampis cunapachatejj uca jilïrinacar catuntayapcätam ucqhajja, jan llaquisipjjamti cunanactejj sapcäta ucanacatjja; cunapachatejj parlañäcani ucqhajja Diosaw jumanacarojj arsuyapjjätam.\nJaniw jumanacati ucanjj parlapcätajja, jan ucasti Diosan Ajayupawa jumanac lantejj parlani.\n“Jakenacasti jilanacaparuw jiwayañataqui catuntayaraquini, awquinacasti wawanacaparuraquiw catuntayaraquini; wawanacasti uca quipcaraquiw awquinacaparojj jiwayañataqui catuntayaraquini.\nTake jakenacaraquiw jumanacarojj uñisipjjätam nayar arcapjjatam laycu, ucampis qhititejj tucuycama sayt'cani ucawa khespiyatäni.\nCunapachatejj mä marcanjja uñisisa arcnakapjjätam ucqhajja, yakha marcaru jaltjjapjjam. Jichhasti khanacwa sapjjsma, janïra take Israel marcanac muytapcätas ucqhaw Jaken Yokapajj jutani.\n“Janiw qhitisa yatichiripat sipansa juc'ampïquiti, janiraquiw mä uywatasa uywiripatjja juc'ampïcaspati.\n“Uqhamasti jumanacajj jan ajjsarapjjamti jupanacarojja. Janiw cuna imantatas utjquiti jan uñjcañajja, janiraquiw cuna jamasanquiris jan yatiscaspati.\nCuntejj ch'amacana sapcsma ucjja, khanana arsupjjam; jamasat sapcsmas ucjja uta patat arnakapjjam.\n“¿Janit pä jamach'is juc'a kollker aljasquejja? Ucampis janiw maynisa aca orakerojj liwektquiti jan Diosan munañapatjja.\nUcampis jumanacatjja take ñic'utanacamasa mayat mayat suma jact'atawa.\nUqhamasti jan ajjsarapjjamti, jumanacajj uca jisc'a jamach'inacat sipanjja wali jila alanïpjjtawa.\n“Take qhitinacatï jakenacan nayrakatapan nayaru uñt'itanejja, nayasti juparojj alajjpachanquir Awquejjan nayrakatapanjja uñt'araquïwa.\nUcampis qhitinacatejj jakenac nayrakatanjja nayar jan uñt'iri tucunejja, nayasti janiraquiw uñt'cäti alajjpachanquir Awquejjan nayrakatapanjja.\n“Janiy amuyapjjamti, nayajj acapachar sumancañ churiris jutquirista uqhamjja. Chekpachansa janiw sumancañjja apancti, jan ucasti jan walt'ayasiñanacacwa apantjja.\nJakeru awquipampi pitthapiriw jutta, phucharusti taycapampi, yojjch'arusti taycch'impi;\nuqhamata maynit maynicama familpachan uñisisiñajj utjañapataqui.\n“Qhititejj awquiparu, taycaparu nayat sipan juc'ampi munqui ucajja, janiw nayatacjamäquiti. Qhititejj yokaparu uqhamarac phuchaparu sinti munqui nayat sipanjja ucajja, janiw nayatacjamäcaraquiti.\nUqhamaraqui qhititejj jan jupa pachpat armt'asisa nayar arcquitu ucajja, janiw nayatacjamäquiti.\nQhititejj jacañap khespiyasiñ munanejja, apt'asiniwa, ucampis qhititejj jacañap naya laycu apt'asinejja, khespiyasiniwa.\n“Qhititejj jumanacaru catokapcätam ucanacajj nayaruw katoketu; qhititejj nayar catokquitu ucajja, qhitanquitus ucaruw catoke.\nQhititejj mä profetar catokejja Diosat jutatap laycu ucajja, profetan churatäquis uca quicpwa catokani. Qhititejj mä suma jaker catokani suma jakëtap laycu ucajja, catokaraquiniwa asqui jaken catokañapäquis uca quicparaqui.\nQhititejj aca jisc'anacat mayniru mä vaso ch'uch'u umacsa wajjt'anejja nayar arcatap laycu ucajja, chekapuniw uqham luratapat churäwi catokani.”


Greciatuqinx jan walt’äwinakaw griegos markachirinakar isla turca yuriw markanakapar kutt’ayxi · Global Voices Aymarata\n(es) ukan jaqukipiri\tLiliane Tambasco\nJaqukipäw uñt'ayata/apkatata 7 Lakan phaxsi 2015 23:25 GMT\nAka blog ullart'apxañäni Français, Malagasy, Español, русский, Română , বাংলা, Deutsch, Ελληνικά, Català, Nederlands, English\nImagen de Wikimedia Commons, por el usuario Bilderbrei (CC Attribution-Share Alike 3.0 Unported).\nYatiyaw laphinx Greek Reporter ukat Anastassios Adamopoulos ukax jichhakiw línea uksan wasitamp uñt'ayapxi mä yatiyawiw jichhak periódico turco Hurriet Daily News uksatuqin yatisiwayi, walja markachirinakaw markan qullqit aynacht’atapat yaqhachiqanakar saranukxapxana ukata jichhax utjawimanakaruw kut’xapxanxa, jupanakast jik’a islataypin turcatuqin jakasipxakina Gökçeada ukax provincia Çanakkale uksatuqin jikxatasi, Imbros ukhama griegos jupanakana uñt’atawa.\nYatiyawinx Ünal Çetin alkalde tatax wal jawillt’awayi griegos markachirinakaru kunalaykutix jupanakaw qullqituqimp islatuqir yanapt’awapxatana, walja markachirinakaw kunayman jik’a aljasiñ utanak jist’arawapxatana kunalaykutix suma jakañataki. Ukañkamasti, yatiyirinakasti ukhamarak griegos markachirinakasti wal aruskipawapxi #Imvros ukat #Gokceada jik’a isla qutatuqinx wali k’uchirtatanwa.\nWalja griegos markachirinakaw ukhamarakiw uka jisk’a isla qutan siglo XX ukhatpach jakasirinakapxiwa ukampirus jupanakax laphaq phaxsin Imbrus uksatuqiruw jakasir sarapxaraki. Ukat jupanakax Greciatuqirirakiw jakir sarawayxapxatana kunalaykutix Estado turcomä uñisisiñamp qallantarakitayna. Jisk’a isla tuqir kutkasax janisay Ankara ukatx Atenas markanakax askinkapchiti, wali jach’an jan walt’awixa aka Greciatuqina utjarakinxa.\nMaysatuqitx yatiyawinakax qullqituqitx utjaskakinwa ukatxa akanakax qipartayataxarakinwa, Gökçeada uksatuqir kutt’añatakix wali aruskipatarakinwa ukhamat jakawipanakar kutxañatati:\n[jisk’a wawanakan yatiqañ utapa Gökçeada, yaqiqawix sapa markachirn payt’atawa] aka yatiqañ utax 49 ukja marat wiltat jist’arasiwayarakitana. Pä yatiqiritakiki.\nJichha Grecia Histuryanaka\nCitizen Media 7 Llamayu phaxsi 2017\nCitizen Media 21 Mara t'aqa phaxsi 2012


Marka irpirinakax 800 yatxatañ qullwa COVID-19 usump usuntatanak jikxatañatak P'utuxsir puriyapxi, GeneXpert yatxatañ utaru\nP'utuxsin luqtat yänaka (Jamuqa: BTV)\nQullañ P’iqichirix 800 yatxatañ qullwa P’utuxsin luqtawiyapxi, ukampiw GeneXpert ukanx COVID-19 usuninakat jank’ak yatxatapxani, yamakis 826 irnaqiriw P’utuxsin qullañ utanakar khithata, qullanakas puriyatarakiwa.\n“P’utuxsi markachirinakatakix wali kusiskañawa. P’utuxsi jach’a markan yatxatañ utar qullanak puriyapxatapax kusiskañawa. Jichhaw nayraqatx puriyapxi, apanisipkakiniwa. Anchhax 800 yatxatañ qullaw luqtatäski, ukampix jank’akiw yatxatañ utan irnaqatäni” sasaw tata Gonzalo Barrientox arsuwiyi, jupax Unidad Demócrata (UD) diputadorakiwa.\nNayrïr simanaw, Eidy Roca, Qullañ P’iqichirix mara t’aqa phaxsit 06 uru saraqañapkamaw qullanakax purini, ukhamarus juk’amp nayra puriyaniñatakiw irnaqapxäxa sasin sawiyi, ukatw jichhürux P’utuxskam puriyawiyapxaraki. Jichhax markasanx 700.000 yatxatañ qullaw utji, irpirinakax kunayman chiqan ukx lakirapxani, sapa 15 uruw P’utuxsirux puriyatäni sawiyiwa.\n826 irnaqiriw P’utuxsi departamenton COVID-19 usuninakar qullapxañapatakix utjani, jichhürpachaw irnaqirinak utjañapatakix jawillt’äwix uñt’ayatäni, jichhürpachaw irnaqirinak katuqañatakix irnaqatäni, qullirinak katuqañataki, yanapirinaks ukhamaraki sasaw tata Barrientox arsuwiyi. Ikiñanakamp makinanakamp yaqha yänakampis puriyatarakiwa sasins arsuwiyarakiwa./RAR


Ezequiel 16 - Holy Bible [Aymara Bible 1997] - (Eze 16)\nTatitusti nayan ucaru jutasinjja, saraquituwa:\n“Jumasti, chacha, Jerusalén marcarojj uñacht'ayam uca ajjtascañ luräwinacapa.\nUcatsti saraquïm: ‘Aqham siw Tatitojja: Jerusalén marca, juman kalltäwimajj aqhamawa: Cananeat jutir wawätama, awquimajj mä amorreo jakënwa, taycamasti mä hitita warmiraqui.\nCunürutejj nascta uca urojj janiw cururumjja qharekapcäyätamti, janiw jarekapcäyätamsa, jayumpisa kaksupcaraquïyätamti, janiraquiw wac'ampis wac'antayapcäyätamti.\nJaniw qhitis jumatjja llaccänti, janiraquiw qhitis ucanac lurañarojj uscuscänti. Cunürutejj nascta uca urusti jumarojj pamparuw jaktanipjjtam, jumat ajjtasipjjatap laycu.\nJuma jac'a pascasasti, pachpa wilam taypin wat'aquisquir uñjaracsma. Uqham uñjasinsti jumar jacayañwa amtasiracta.\nPampanquir korar uñtatwa jumarojj jilsuysma. Jumasti sumwa jilsuwayaracta, jach'aw tukowayaracta, mä warmiw tucuwayaracta. Ñuñunacamasti suma kalaquiraquiw jilakantam, ñic'utanacas misturactamwa; ucampisa k'alalaquipunïscäyätawa.\n“Wasitat juma jac'a pasawayaracta, ucat jumar uñcatsma. Wali tawaköjjaraquïyätawa, niyas chacht'asirjama. Nayajj mantojjampiw jumjjar janjjatsma, uca k'alala janchima imjjataracsma, ucat jumampi parlthapiracta; jumampisti mä arust'äwi luraractan, jumasti nayancjjaraquïyätawa. Naya Tatituw ucjja arsta.\nNayasti jumarojj jareksmawa, wilamsa pichararacsmawa, suma k'apquiri kollanacampiw jawsuracsma.\nUcjjarusti wali suma color isinacampiw isthapiyaracsma, suma lip'ichit lurat wisqhumpiw wisct'ayaracsma; ucjjarusti mä suma linot lurata cinturón churaracsma, uqhamarac mä suma sawuta isinac churaracsma;\nkorit lurat yänacampiw c'achacharacsma, amparanacamarus brazaletenac ucharacsma cuncamarus mä collarampiw ajuntayaracsma;\nnasamarusti mä anillo ucharacsma, jinchunacamarusti wali suma aretenac ucharacsma, p'ekemarusti mä suma corona asjjataracsma.\nKorita, kollket lurat yänacampi c'achachquipataw uñjasjjäyäta; isinacamas linot lurataraquïnwa, wali suma sawuta suma color telanacat lurataraqui. Suma t'ant'a, misq'i, olivot apsut aceite mank'araquïyätajja. Sinti muncaña mä reinar uñtataw tucuraquïyätajja.\nUqham muncañätam laycusti, yakha marcanac taypinjja sinti uñt'atapuniw tucuwayaractajja, cunanacampitejj c'achachcäyasma ucanacampisti sinti muncañapuniw tucuwayaractajja. Naya Tatituw ucjja arsta.\n“Ucampisa uqham wali muncaña tucutamampisti, take marcanacansa wali uñt'atätamampisti, jan wali sarnaker warmiruw tucuwaytajja, janchimsa qhititejj uca cheka pascän ucanacarus catuyasiquïyätawa.\nIsinacamampisti, kollu patanacan carpanac lurastajja yakha diosanacar serviñataqui, uca patanacanwa jan wali sarnaker warmiru tucuwayaractajja.\nCuntejj nayajj korita, kollketa lurat yänac churcsma ucanacampisti chachanacar uñtata lurasiractajja ucat ucanacampi k'añu luräwinacaru mantañataqui;\nucanacarusti uca suma isinacamampiw isintayaractajja, aceitejjsa, inciensojjsa jupanacaruw loktaractajja.\nCawquïri t'ant'tejj nayajj jumar churcäyäsma ucasti, suma jac'ut luratänwa, cuna aceitempi, misq'imptejj nayajj mank'aycäyäsman ucanacjja ucanacaruw loktaractajja mä suma k'apquiri ofrendäcaspas uqhama. Naya Tatituw ucjja arsta.\n“Cuna wawanactejj jumampi nayampejj jicjjatasctan ucanacsti yakha diosanacaruraquiw sacrificiot loktjjtajja, jupanacan mank'asipjjañapataqui. ¿Jumataquisti uqham jan wali sarnaker warmiru tucutamasti juc'aquiti,\nwawanacajjsa uca c'ari diosanacar loktatamasti juc'aquiraquiti?\nUqham jan wali sarnaker warmi tucutamampisti janiw amtascjjtati wawa jacañamjja, uqhamaraqui k'alalätamsa, cunapachatejj wilam taypin wat'aquiscäyäta ucatsa.\n“Acsti naya Tatituw arsta: ¡Ay, cunaquïcan jumataquejja! Take uqham jan walinac lurasinsti,\ntake khanawjanacarus c'ari diosanacamar yupaychañataquiw mä cheka waquichasiractajja, uca chekanacanjja k'añu lurañanacaruw catuyasiractajja.\nTake thaqui tucuyanacaruw uca yupaychañanacjja lurasiractajja, uqham suma warmïtamsti mä ajjtascañaruw tucuyaractajja, qhitinacatejj uca cheka pasapqui ucanacarus k'añu lurañanacataqui catuyastajja.\nPachpa uta jac'anacamampiw k'añu luräwinac luraractajja, uca k'añu juch luriri egipcio jakenacampiw sarnakaractajja, uqham k'añu luratanacamampiw colerjayaraquista.\n“Ucat nayajj amparajj aytaracta jumar mutuyañataqui, mank'anacamsa juc'aqui churaracsma, filisteo marcanacaruw catuyaracsma, cawquïri marcanacatejj jumaru uqham k'añu luräwinacamat uñisipctam uca marcanacaru.\nUqham catokcasasa, asirio jakenacampiraquiw k'añu lurañanacan sarnakaractajja; janiraquiw ucanacampis sisthapctati.\nBabilonia orakensa uqham k'añu luräwinacamjja lurascactawa, cawqhantejj alaquipa luriri jakenacajj utjapqui ucana; janiw ucanacampisa sisthapcaractati.\nNaya Tatituw ucjja arsta. ¡Chuymamasti uca ñankha luräwinac lurañataquejj usutäcaspas uqhamänwa, jan p'enkani, jan wali sarnaker warminacjama!\nTake thaqui tucuyanacaru, suma khanawjanacaruw yakha diosanacaru yupaychaña altaranac lurastajja, uca chekanacanwa k'añu lurañanacaru catuyasiractajja. Ucampisa jumajj janiw uca yakha k'añu luriri warminacjama, jan wali sarnakäwimatjja kollke maycaractati.\n“Cawquïri warmitejj chachapar jan wal lurqui ucajj yakha chachanacwa catokasejja.\nTake k'añu lurañan sarnakeri warminacarojj kollke churatawa, ucampisa jumajj janiw kollkjja maycaractati, jan ucasti jumaw take waynanacamarojj wajjt'asiñanac churaractajja uqhamat take toket jumampi juch luriri jutapjjañanacapataqui.\nJucha luräwinacamasti yakha warminacat sipansa jumajj mayjwa lurtajja. Janiw qhitis jumarojj juch lurañataqui thakctamti, janiw kollksa churapcaractamti, jan ucasti jumaw jupanacarojj pagtajja. ¡Uca luratamampiw jumajj yakha warminacat sipansa mayjätajja!\n“K'añu lurañanacan sarnaker warmi, jichhajj Tatitun arunacapa ist'am:\nNaya Tatituw sisma: Jumajj jan p'enkanpachaw waynanacamampi juch lurañataquejj janchimsa uñacht'ayastajja, uca ajjtascañ c'ari diosanacamar wawanacam sacrificiot luctasaw wila wartaractajja.\nUcatpï jichhajja tantacht'äjja juma jac'aru, take waynanacama, qhitinacarutejj muncta, uqhamaraqui qhitinacarutejj uñiscta ucanacsa. Jupanac nayräjjanwa jumarojj k'alalsuyaraquïma, uqhamat takeni jumarojj k'alal uñjapjjañanacapataqui.\nChachanacampi jucha lurañanacan sarnakatanacamata, jake jiwayatanacamatwa jumarojj juchañchäma, wali jach'a colerasiñampiw jumarojj jiwañaru catuyäma.\nJupanacan amparaparuw catuyaraquïma, uqhamat jupanacajj juch luraña, yakha diosanacar yupaychaña chekanacam t'unjapjjañanacapataqui. Isinacamsa uqhamaraqui uca suma c'achachasitanacamsa wiqharapjjaraquïtamwa, ucatsti k'alalpacha sayt'ayapjjaraquïtam.\nMarcanquir jakenacarusti juma tokew sartayapjjani, jumarusti kalampi c'upjasina, espadanacapampiw jiwayapjjaraquïtam.\nUtanacamsti ninampiw phichcatapjjaraquini, ucatsti jumarojj take warminac nayräjjanwa juchañchapjjaraquïtam. Jichhajj uca jucha lurañanacamjja tucusiyjjäwa, janiraquiw juc'ampi uca k'añu luratanacamatjja waynanacamarojj pagcjjätati.\nJumajj cunapachatejj tawaköcäyät uca jacañamjja armasjjtawa, uca k'añu ajjtascañ luräwinacamampiw nayarojj colerayaraquista; ucatpï jichhajj nayajj jumarojj uca k'añu luräwinacamat mutuyaraquïmajja. Naya Tatituw ucjja arsta.\n“Take amigonacasti, qhitinacatejj säwinaca sapqui ucanacasti jumjjatwa ucanacjja sapjjani: Cunäquitejj taycajja, wawajj ucaraquiwa, sasajja.\nJumasti, chacharu uqhamaraqui wawanacaparu uñisir warmin phuchapätawa. Cullacanacamasa chachanacaparojj, uqhamaraqui wawanacaparusa uñisipjjaraquïnwa. Jumanacan taycamasti mä hitita warmïnwa, awquimasti mä amorreo jakeraqui.\nAmsta tokensti jilïri cullacamaw ucancänjja, ucasti Samaria marcawa, jisc'a marcanacapampi cuna, aynach tokensti sullca cullacamaw ucancaraquïnjja, ucasti Sodoma marcaraquiwa, jisc'a marcanacapampi cunaraqui.\nJumasti, jupanacjamaw luraractajja, cuna k'añu luräwinactejj jupanacajj lurapcän ucanacwa luraractajja. Ucanacampi jan sisthapisasa, juman sarnakäwinacamajj jupanacan sarnakäwinacapat sipansa juc'ampi jan walïnwa.\nNaya Tatituw ucjja arsta juramentompi pachpa jacañajj-jjaru: Sodoma cullacamasa, uca jisc'a marcanacapasa, janiw cuntejj jumajja uqhamaraqui jisc'a marcanacamasa lurapcta ucjja lurapcänti.\nJupanacajj wali jach'a jach'aw tucupjjänjja, ucatsti cunanactejj nayajj uñiscta ucanacwa lurapjjaraquïnjja; ucatpï jupanacarojj tucjtjja cunjämtï jumajj uñjcta uqhama.\nSamaria marcat parlañansti, uca marcajj janiw ni chicat juchanacamsa lurquiti; jumasti jupat sipansa juc'ampi ajjtascaña juchanacwa lurtajja; uqham juchanac sinti luratamajja, uca marcanacajj janis juchanïpcaspa uqhamäpjjew juma nayrakatanjja.\nJichhasti jumajj jisc'achjataw uñjasïta, cullacanacamat sipansa juc'ampi ajjtascañ jucha luratanacamampisti, cullacanacaman juchanacapajj janiw cunäquisa. Jichhajj jumaw uca t'akhesiñjja t'akhesïta, cullacanacamaru janis juchanïcaspa uqham uñstayatam laycu.\n“Samaria uqhamaraqui Sodoma marcampirusti nayaw suman sarnakasiñapjja cuttayjjaraquëjja, uqhamaraqui uca marcanacan jisc'a marcanacaparusa; jumarusa uca quipcaraquiw cuttayjjäma take phokt'ata sarnakañamjja.\nUcampisa cuna jisc'achatäñatejj jumjjaru jutcani ucjja t'akhesiñamapunïniwa, cunanactejj lurcta ucanacatsa p'enkasiñamaraquïniwa, uqhamampiraquiwa jumajja mayninacataquejj mä qhuyapt'ayañjamäjjäta.\nCunapachatejj Sodoma uqhamaraqui Samaria marcanacampejja uca quipcaraqui jisc'a marcanacapampisa, cunjämäpcäntejj nayrajj uqhamaru tucjjapjjaraquini ucapachajj jumajj cunjämäcayätatejj nayrajj uqhamaw tucjjaraquïta uca quipcaraqui jisc'a marcanacamasa.\nJumasti Sodoma cullacaman t'akhesitapatjja larusiyätawa cunapachatejj wali jach'a jach'a tuccäyät ucapachajja.\nUcampisa janïraw juman ñankha luratamajj khanaru mistcaraquïnti; ucampisa jichhajj Edom orakenquiri marcanacasa uqhamaraqui filisteo marcanacasa, take uta jaq'anacamasa, jan wali arunacampiw jisc'achapjjaractamjja; ¡takeniw jisc'achapjjaractamjja!\nJichhasti take ñankha ajjtascaña luräwinacamatsti mutuyatapunïyatawa. Naya Tatituw ucjja arsta.\n“Naya Tatitusti saractwa: Jumarusti mutuyapunïmawa juramento luratamsti janiw phokctati, cuna arust'äwitejj utjcän ucsa janiw phokcaractati.\nUcampisa nayajj amtasiscaquipunïwa cuna arust'äwtejj tawaköcäyat ucqhajj amtctan ucjja, jumampisti mä wiñaya arust'äwi luraraquëjja.\nCunapachatejj nayajj jilïri uqhamaraqui sullca cullacanacama phuchanacamäcaspas uqham catuyäma, arust'äwejj janis uqhamäcchi, ucapachajja jumajj nayra luräwinacam amtasisajj p'enkasipunïtawa.\nNayasti jumampejj arust'äwejj-jja wasitatwa lurä, ucapachaw jumajj nayan Tatitütajj uñt'araquitäta.\nJumasti amtasisajj wal p'enkasïta, jisc'achatäcasmas uqhamaw amuyasiraquïta, janiw arsuscaraquïtasa cunapachatejj nayajj jumar perdoncäma ucapachajja. Naya Tatituw ucjja arsta.’ ”


2 Reyes 1 - Holy Bible [Aymara Bible 1997] - (2Rey 1)\nAcab reyin jiwjjatapatjja, Moab marcaw Israel marca contra sayt'asïna.\nOcozías reyisti palaciopana altos patatjja mä ventanatwa jalaktäna Samaria marcana, ucatsti wali chhojjriñchjatänwa. Ucatjja jupajj Ecronanquiri Baal-zebub sat diosar jisct'iriw qhitanaca qhitasïna: “Waliptjjeristti, janicha” sasa.\nUcampis Tatitun angelapajj Tisbe chekanquir Eliasarojj sänwa: “Saram Samarianquir reyin qhitanacapar jicjjatiri, ucatsti jisct'am: ‘¿Janit Israel marcan Diosasti utjquisti, Ecronanquir Baal-zebub sat diosar jisqhiñataquisti?’ sasa.\nUcatsti sapjjaraquim: Naya Tatituwa Ocoziasarojj aqham sista: ‘Janiw iquiñamat sartcjjätati, jan ucasti jiwjjätawa’ ” sasa. Eliasasti sarasinjja uqhamwa luräna.\nCunapachatï qhitatanacajj reyin ucar cutt'anjjapjjäna ucqhasti, reyejj jupanacarojj jisct'änwa: —¿Cunatsa cutt'anjjapjjta? —sasa.\nReyisti jupanacarojj jisct'änwa: —¿Cunjämänsa uca jicjjatiri jutapctam, uqhamarac uqham sapctam uca chachajja? —sasa.\nJupanacasti ucjjarojj sapjjänwa: —Uca chachajj t'awrarara isinïnwa, uqhamarac cinturapana lip'ichita lurat cinturonanïnwa —sasa. Reyisti ucjjarojj jach'atwa arsüna: —¡Tisbe chekanquir Eliasaraquisä! —sasa.\nUcat ucspachawa jupar irptayaniri qhitäna mä capitanampi pheska tunca soldadompi. Cunapachatï jupanacajj puripjjäna ucqhasti, Eliasajj mä kollu patana kont'atäscänwa. Ucatjja capitanajj sänwa: —¡Profeta, reyejj: ‘Sarakanim’ sistamwa! —sasa.\nUcjjarusti Eliasajj sänwa: —Nayatejj profetästa ucajja, alajjpachat ninajj sarakanpan, ucatsti naqhantpan jumarusa, uqhamarac juman pheska tunca soldadonacamarusa —sasa. Ucat ucspachawa ninajj alajjpachata sarakanisina jupanacaru naqhantäna.\nReyisti yakha capitanaruwa qhitäna yakha pheska tunca soldadonacampi, jupasti Eliasan ucar sarasinjja sänwa: —¡Profeta, reyejj mäqui sarakanpan sistamwa! —sasa.\nEliasasti ucjjarojj sänwa: —Nayatejj profetästa ucajja, alajjpachat ninajj sarakanpan, ucatsti naqhantpan jumarusa, uqhamarac juman pheska tunca soldadonacamarusa —sasa. Ucat ucspachawa ninajj alajjpachata sarakanisina jupanacaru naqhantäna.\nUcatsti reyejj quimsïr cutinwa qhitäna mä capitanaru yakha pheska tunca soldadonacampi. Ucampis uca quimsïr capitanajja cawqhanccäntejj Eliasajj ucqhacamawa maqhatäna, ucatsti quillt'asisinjja jupan nayrakatapanjja achict'asïnwa: —Achict'assmawa profeta, nayan jacañajjarojj qhuyapt'ayitaya, uqhamarac aca pheska tunca sirvirinacaman jacañanacapsa.\nAlajjpachata ninajj sarakanisinjja naqhantänwa pä capitanaru uqhamarac soldadonacapamppacharu. Nayasti achict'assmawa nayat qhuyapt'ayasiñamataqui.\nUcatsti Tatitun angelapajj Eliasarojj sänwa: “Jupamp chica saram, jan jupar ajjsaramti” sasa. Eliasasti sarakanisinjja capitanamp chicaw reyin ucaru saräna,\nUqhamapuniwa Ocozías reyejj jiwjjäna cunjämatï Tatitojj siscäna Elías profet toke. Cunjämatï Ocozías reyejj jan yokall wawanïtapatjja, jupa lantejj Joram sat jilapaw reyëjjäna. Acasti lurasïnwa Judá orakena Josafatan Joram sat yokapajj pä mara apnakascäna ucqha.\nUcat ucjjar Ocozías reyin luratanacapasa uqhamarac cuntejj jupajj lurcäna ucanacasa kellkatawa Israelan reyinacapan crónicas sat libropana.


Reino Unidonx akham COVID-19 usutanakarux uñjasipki (Jamuqa: Llika)\nReino Unido irpirinakax dexametasonamp COVID-19 usutanakar qullapxam sasaw uka markan qullañ p’iqichirinakarux sawiyapxi. Yatxatirinakaw uka qullampix usutanakax waliptapxiwa sasin yatiyawiyapxi, ukatw ukham mayiwiyapxaraki.\nOxford Jach’a Yatiqañ Utankirinakaw dexametasonamp COVID-19 usu qullasirinakax jiwañats qhispipxiw sasin sawiyapxi, sapa kimsanitx mayniw jiwatx qhispispa sawiyapxiwa. Uka jach’a yatiqañ utanx uka usut jark’aqasiñatakiw qullx uñstayañ munasipkaraki.\nDexametasonas kipka qullanak juk’at juk’at umasax COVID-19 usutx waliptsnawa, jiwañat qhispsna; samsuñ yänakamp samaqipki uka usutanakax jiwañats qhispipxaspawa sawiyapxiwa. Uka qullampiw kunayman qullañ utanakanx COVID-19 usutanakarux qullatäspa sasaw iwxt’awiyapxaraki.\nUka qullax juk’a qullqimpikiw alasitäspa (sapa urux mä dólarat juk’amp juk’akiw munasi). Ukatw pisin jakasir markanakatakix wali khusa yatiyäwi, juk’a qullqikiw COVID-19 usutanakar qullañatakix munasispa ukata./RAR


Lucas 13 - Holy Bible [Aymara Bible 1997] - (Luc 13)\n13:1 13:2 13:3 13:4 13:5 13:6 13:7 13:8 13:9 13:10 13:11 13:12 13:13 13:14 13:15 13:16 13:17 13:18 13:19 13:20 13:21 13:22 13:23 13:24 13:25 13:26 13:27 13:28 13:29 13:30 13:31 13:32 13:33 13:34 13:35\nUca quicpa horasanraqui yakhepanacajj jac'achasisin Jesusarojj yatiyapjjäna, cunjämtï Pilatojj Galileanjj mä kawkha jakenacjja jiwayatayna, cunapachatï sacrificio loktasipcäna ucqha. Pilatosti uca animalanacan wilapampi, uca jakenacan wilapampwa quittäna.\nJesusasti jupanacarojj sänwa: —¿Jumanacajj amuyapjjtati uca Galileanquir jakenacajj marcapan mayninacat sipans juc'amp juchanïpjjatap laycu uqham pasatapjja?\nJaniwa, ucampis jumanacatejj jan arrepientisipcätajja, take jumanacajj quicparaquiw jiwarapjjaraquïta.\n¿Jan ucajj jumanacajj amuyapjjtacha, qhaya tunca quimsakallkonejj Siloé torremp tincjjatata jiwarapcän ucanacajj Jerusalenan mayni jaquirinacat sipans juc'amp juchanïpjjatapa?\nJaniwa, ucampis jumanacatejj jan arrepientisipcätajja, take jumanacajj quicparaquiw jiwarapjjaraquïta —sasa.\nUcatwa Jesusajj aca uñtasïwita parli: “Mä jakew yapupana higo yapuchäna, ucat jupajj uca ali uñjir sari: ‘Inach achjjpacha’ sasa, ucampis janiw ni mä achups jicjjatcänti.\nUcat uca yap uñjirirojj säna: ‘Uñtam, quimsa marpachaw nayajj jutta aca alin achup uñjirejja, ucatsti janipuniw jicjjatcti. Phat'anucum. ¿Cunataquis inamayajj orakjj catjjäsinejja?’ sasa.\nUcampis uca yapu uñjirejj juparojj sänwa: ‘Tata, aca maramp suyt'aquim, nayajj orak lak'aptayä, uqhamarac wanump ucht'araquï.\nInas ucampejj achjjchini; ucat janipun achcanejja, ucapachaw phat'anucjjäta’ ” sasa.\nSamarañ urun Jesusajj sinagogan yatichascäna.\nTunca quimsakallkoni mara usurnucstata warmiw ucancascaraquïna. Mä ñankha ajayuw juparojj c'umthaptayatayna, jupasti janiw cunjämatsa chekaptañataqui ch'amanïcänti.\nJesusajj jupar uñjasinjja, jawsänwa ucat saraquïna: —Warmi, usumatjja kollatäjjtawa —sasa.\nUcat jupjjaruw amparapamp Jesusajj lokjjati, uca warmisti ucspachaw chekaptjjäna, ucat Diosaru yupaycharaquïna.\nUcampis sinagogan jilïripajj colerasïnwa Jesusan samarañ urun c'umaraptayatapata, ucat jakenacar saraqui: —Sojjtüruw lurañataquejj utji; uca urunacanwa kollayasirejj jutapjjañamajja, janiw samarañ urunjja —sasa.\nUcapachaw Tatitojj jupar saraquïna: —C'ari chuymaninaca, ¿janit jumanacat cawquïris vacapsa jan ucajj asnopsa jararquejj samarañ urunjja, umt'ayir irpañataquejja?\nAca warmisti Abrahaman wawanacapat jutiriwa, supayasti juparojj tunca quimsakallkoni maraw aca usumpejj chinuntäna. ¿Janiti usupat jararañajj waquisqui samarañ urunjja? —sasa.\nJesusan ac satapatsti takeniw uñisirinacapajj p'enkasipjjäna. Take jakesti wal cusisipjjaraquïna Jesusan uca jach'a muspharcañanaca luratapata.\nUcjjarojj saraquïnwa: —¿Cunarus uñtasi Diosan reinopajja? ¿Cunampis uñtasiyaraquiristjja?\nMä mostaza jatjamawa cunjämtejj mä jakejj orakeparojj phawanti, mistusinjja jilsuwayi, mä jach'a kokar tucuñcama, uca layminacaparusti jamach'inacajj tapachasipjjewa —sasa.\nJesusajj saraquïnwa: —¿Cunampis Diosan reinopjj uñtasiyaraquiristjja?\nLevadurjamawa, cunjämtejj mä warmejj quimsa ucqha jac'umpi chaptasajj takpach masa poktayejj uqhama —sasa.\nJesusasti Jerusalenaruw sarjjäna. Sarcasinsti jach'a marcanacana, uqhamaraqui jisc'a marcanacan yatichawayäna.\nUcatsti mayniw jupar jisct'äna: —Tata, ¿juc'aniquiti khespiyasirinacajja? sasa. Jupasti saraquïnwa:\n—Take ch'amampi c'ullc'u punc chic mantañaru uchasipjjam, sapjjaracsmawa, waljaniw mantañ munapjjani, ucatsti janiw mantapcaniti.\nUtanisti sartasin punc jist'antipanjja, jumanaca ankanquirinacajj punc lekt'apjjäta: ‘Tata, jist'art'apjjeta’ sasa. Ucampis jupajj sapjjätamwa: ‘Janiw uñt'apcsmati cawquinquirïsipcstajja’ sasa.\nUcapachaw jumanacajj sañ kalltapjjäta: ‘Jumamp chicaw mank'apjjta, umapjjaracta, jumasti marcanacajjana yatichtajja’ sasa.\nUcampis jupajj sapjjätamwa: ‘Niya sapjjsmawa, janiw uñt'apcsmati cawquinquirïsipcstajja. Jithektapjjet nayata take jan wal luririnaca’ sasa.\nUcanwa wararipjjäta, laca ch'aqhanacamsa t'urusipjjaraquïta, Abrahamampi, Isaacampi, Jacobompi, uqhamarac take profetanacampi Diosan reinopancatapa uñjasina, jumanacasti ankaru jakonucutäpjjatamataraqui.\nJakenacajj jutapjjaniwa inti jalsu toketa, inti jalant toketa, amstatsa, aynachatsa Diosan reinopan mank'eriw kont'asipjjaraquini.\nUcapachaw yakhepa jichha khepancapqui ucanacajj nayrancapjjani, yakhepa nayrancqui ucanacasti khepancapjjaraquini.\nUca urunracwa mä kawkha fariseonacajj purinipjjäna, ucat Jesusar sapjjäna: —Acat sarjjam, Herodesajj jiwayañ muntam —sasa.\nJupasti saraquïnwa: —Sarapjjam, ucatsti sapjjam uca sallka kamakeru: ‘Acajjaya uñtam, jichhürumpi kharürumpejj ñankha ajayunacwa jakonucta, ucatsti usutanacaruw c'umaraptayaracta. Ucatsti nayajj jurpüruw luräwejj tucuyjjä.’\nUcampis jichhajj sarascañajjaquiwa, kharürumpi jurpürumpejja; janiw waquisquiti mä profetan Jerusalén marcat ankäjjan jiwañapajja —sasa.\n“¡Jerusalén, Jerusalén, jumajj profetanacarus jiwayta, Diosajj qhitanctam ucanacarus kalampiraquiw c'upjta! ¡Kawkha cutiraquiw nayajj jumanacar anthapiñjj munäyäta, cunjämtejj wallpajj chhiwchhinacapjja chhekhap mankherojj khomjjarusi uqhama, ucampis janiw munctati!\nUñtapjjamaya, utanacamajj apanucutäniwa; ucatsti sapjjsmawa, janiw uñjapquitätati, cunapachatï sapjjetäta: ‘Bendicitäpan Tatitun sutipar jutirejja’ sasa ucürcama.’ ”


Global Voices Aymarata · Medios ciudadanos ukan qillqatanaka Aka tuqita África Subsahariana\nÁfrica Subsahariana RSS\nqasäwi phaxsi 2014 2 Qillqatanaka\nWali aski isturyanaka Aka tuqita África Subsahariana\t30 qasäwi phaxsi 2015 Tanzania: markanx swahili arut yatichasxäni janiw inglés arutx yatichasxaniti Qillqiri Ndesanjo Macha · Tanzania 14 llamayu phaxsi 2014 Pusi yänak #FreeZone9Bloggers p’iqinchäwir mayacht’asiñataki Qillqiri Advox · Etiopía 17 achuqa phaxsi 2013 Global Voices-an Wakiskir Apkatatapa: ¡Papa-x Utxistuwa! Qillqiri Georgia Popplewell · Guinea Jichha isturyanaka 1 simanaw makiptxiAsia OrientalWeb de Chinglish hongkonesa Internet uksan atipt'i\nIsturyanaka Aka tuqita África Subsahariana 30 willka kuti phaxsi 2015\nBurkina ukat Burundi yatiqirinakan amuyt'äwipawa, waranqaniruw malaria usut qhisphiyaspa Qillqiri Lova Rakotomalala · Burkina Faso Moctar Dembele ukat Gerard Niyondiko pani yatiqirinakax Africa markan morbilidad jiwayir usu tukhañatakiw sarantasipki.\n7 mara t'aqa phaxsi 2015\nÁfrica markan arst'at arunakapa Qillqiri Ndesanjo Macha · Enlace · Etiopía 1 mara t'aqa phaxsi 2015\nNigeria markankir rey de Lagos jupan munataparjam jan chimpuntapkan ukhax Igbo markar jiwayañatakiw asxarayi Qillqiri Nwachukwu Egbunike · Nigeria "Kunti munktxa, Qutanakax jumanakatakix jach'aptaskakiniwa. Naya munkt uka kuntrapxat ukhax uma taypin jikxatasipxata.\nMadagascar markax uman apatawa, jilïr ipiripax janiw jank'as yanapt'kiti Qillqiri Rakotomalala · Madagascar Madagascar markanx umaw aynacht'ayawayi. Markachirinakax redes sociales uksanw jamuqanak uñt'ayapxi.\nAfricanos markachirinakax janiw kuna sustjatapkisa akhan ebola usu uñstatapatxa ukat aka uraqpacharuw khitinakapxis uk amtayanipxi Qillqiri Ndesanjo Macha · Guinea Ébola us laykus jiwatanakax 5,000 ukjaruw jak’achasi ukatx usutanakax 10,000 ukjanirakiw yatisi, walja markachirinakaw poder de los nuevos medios ukanak apanaqapxi kunalaykutix ébola tukjañataki.\n26 mara t'aqa phaxsi 2014\nMä zambiano waynuchux “Profesional Certificado por Microsoft” ukwa katuqatayna Qillqiri Gershom Ndhlovu · Zambia Mä tunka phisqan maran zambiano marcan yuriri uñ waynuchux mä ch’axwawi aka tecnologia de informacion ukat comunicación uka taypin uñstawayi jupax wali yatiñan waynuchuw tukuwayi.\n11 qasäwi phaxsi 2014\nLagos, Nigeria markanw Global Voices ukankirinakax jikthaptapxani Qillqiri Eduardo Avila · Nigeria ¡ Global Voices ukax wasiatampiw aka 2014 maran tantacht'asipxani! Nayrïr tantachäwiwa, ukax Lagos, Nigeria markan 17 uru aka qasawi phasit phuqhasini .\n3 qasäwi phaxsi 2014\nSawkasiwix medios uksankiwa: Etiopía markan inusinti uru Qillqiri Solana Larsen · Enlace · Etiopía 27 chinuqa phaxsi 2014\nSudán del Sur uksan kuna jan walt'äwinakas utjaskpacha? Qillqiri Ndesanjo Macha · Enlace · South Sudan 16 chinuqa phaxsi 2014\n#GVMeetup: Global Voices ukax jakawisanakiwa Qillqiri Sahar Habib Ghazi · Asia Oriental Aka episodio GV Face' ukax mayacht'chistuwa, nayrïr chiqanx coordinadores de #GVMeetup de Egipto, Pakistán ukat Portugal.\n21 jallu qallta phaxsi 2013\nNelson Mandelan 17 tama arunak taqin ullarapxañäni Qillqiri Ndesanjo Macha · Sudáfrica Nelson Mandela ch’iyar tatax nayrir Sudáfrica mark irptiriwa,jichhakamas arxayasinkaksistuw Twittertuqnama, akham tama arst’awipanakax walin markachirinakarux jan mayamp aka jakañat chhaqtawayxatapat amtayi.\n8 jallu qallta phaxsi 2013\nPeruanunkir tuiterunakax Mandela tatar chiqancht'at jayllintawit amtasipxi Qillqiri Gabriela Garcia Calderon Orbe · Enlace · Latin America 2 willka kuti phaxsi 2013\n“¡Jumaw markataxa!” Qillqiri Laura Morris · Kenia Hormigas de animación tridimensional, jamach'inaka ukat jabalíes ukanakax janiw figuras emblemáticas ukjamakiti... Kunatakisa? Kenia markachirinakatakixa. Campaña Wazi ukax divertidos cortometrajes ukjamawa.


Deuteronomio 4 - Holy Bible [Aymara Bible 1997] - (Deu 4)\n“Jichhasti Israelit jakenaca, ist'apjjam cawquïri leyinactï, yatichapcsma ucanaca. Uqhamarac uca leyinacar phokhasarac sarnakapjjam, jacapjjaraquimsa, cawquïri oraktï awquinacaman Tatitu Diosapajj churapctam ucanjja.\nJaniraqui cawquïri ewjjanactï churapcäma ucanacarojj jiljjatayapjjamti ni apakapjjamsa. Jaysapjjam Tatitu Diosaman camachi arunacap churapcsma ucarojja.\nJumanacasti uñjapjjtaw cuntï Tatitojj Baal-peor sat chekanjja lurqui ucjja, uqhamaraquiw uñjapjjta cunjämsa jumanac taypit jiwarayäna take cawquïri jakenacatï uca chekanquir diosaru yupaychapjjäna ucanacarojja.\nUcampis cawquïrinacatï jumanacat Tatitu Diosamaru take iyawsañampi arcapjjta ucanacajj jacasipctawa.\nNayasti jumanacarojj yatichapjjsmawa take cawquïri leyinactï Tatitu Diosajj ewjjawayquistu ucanaca, jumanacan uca leyinacarjam sarnakapjjañamataqui cawquïr oraktï churapcsma ucana.\nUqhamaraqui uca leyinacjja jumanacampi chica imapjjam ucar phokhasaraqui sarnakapjjam, uqhamatwa take marcanacas yatipjjani, jumanacan suma amuyt'anïpjjatama; cunapachatï uca leyinac yatipjjani ucqhajj jupanacajj sapjjaniwa: ‘Cunja suma amuyt'an marcas aca marcajj’ sasa.\nJichhasti, ¿cawquïri jach'a marcarac utji, diosanacapampi jupanac jac'ana, cunjämatï jiwasan Tatitu Diosasajj jac'asancqui, sapa cuti cunapachatï jupar mayistan uqhama?\nUqhamaraqui, ¿cawquïri jach'a marcaraqui utji leyinacapasa, arsutanacapas cheka, cunjämtï nayajj aca yatichäwinac jumanacar churapjjsma uqhamajja?\nJichhasti sum imapjjam, janirac armasipjjamti take cuntï uñjapcta ucanacjja ni chuymanacamatsa mistpanti, ucat sipansa yatichapjjam wawanacamansa wawanacaparu.\n“Cunapachatï jumanacajj Diosan nayrakatapan jicjjatasipjjäyäta Horeb kolluna ucqhajj, Tatitojj nayarojj sitänwa: ‘Tantachthapim takpach marcaru arunacajj ist'apjjañapataqui, uqhamaraqui ajjsarapjjañapataqui jacañ urunacapana, ucatsti wawanacapar quipca yatichapjjañapataqui’ sasa.\nJumanacasti kollu thiyarojj jac'achasipjjtawa, cawqhattï mistüna akasquir ninanaca wali altocama, uñjasiraquïnwa ch'iyar jiwk'e ch'amac kenaya.\nUcatsti Tatitojj nina taypitwa parlanipjjäyätam. Jumanacasti ist'apjjtaw arunacapjja, ucampis janiraquiw cuna jakëtapsa uñjapctati.\nTatitusti uñacht'ayapjjtamwa jupan suma arust'äwipjja, cawquïritï Tunca Camachinacana, pä kalanacar kellkata, jumanacan uca camachinacarjam sarnakapjjañamataqui.\nNayaruw Tatitu Diosajj ewjjetu jumanacaru leyinaca, arsutanacapa yatichañataqui, cawquïri oraktï churapctam ucan phokhañanacamataqui.\n“Cunurutï Tatitojj parlapcäyätam nina taypita, Horeb kollunjja, ucqhajj janiw cunsa uñjapctati. Ucanacatsti walirac amuyasipjjam,\njan jumanacan uca yakha diosanac lurañ jucharu puripjjañamataqui, cawquïrinacatï chacharu, warmiru uñtat luratäqui ucanacjja,\nni animalanacaru, jamach'inacaru,\nasirunacaru ni chawllanacar uñtatsa.\nCunapachatï alajjpach uñtasina intiru, phajjsiru, warawaranacaru uqhamaraqui take ucanacar uñtapjjät ucqhajj jan ucanacar yupaychapjjamti, ucanacsti Dios Tatitu Awquisaw luri take acapach orakenquir marcanacataqui.\nUcasti jumanacarojj Tatituw irpsunipjjtam qhä Egipto hierro umatatayañ hornota, uqhamarac jupan marcapa tucuyapjjtam, cunjämatejj jichhajj jicjjatasipjjta uqhama.\nUcampis Tatitu Diosajj jumanacan juchanacam laycuw nayatac colerasi, ucatsti juramento luri nayan Jordán jawir jan maqhatañajjataqui ni uca suma orak churapctam ucar mantañajjataquisa.\nUqhamasti nayajj aca marcan jiwä, janiraquiw Jordán jawirsa qhurcataru maqhatcäti, ucampis jumanacajj uca jawirjja maqhatapjjätawa, uca suma oraksa jumanacataquiw catuntasipjjäta.\nUcampis amuyasipjjam janirac armasipjjamti cuna suma arust'äwirutï Diosampi mantapcta ucanacjja. Janiraqui cuna casta ni cunar uñtat yakha diosanacsa lurasipjjamti, cawquïri lurañjjattï Tatitojj sapctam: ‘Janiw cunsa lurapjjätati’ sasa.\n¡Jumanacan Tatitu Diosamasti, tumpasir Diosawa, take cuns naqhantir ninjamawa!\n“Cunapachatejj jumanacajj wawanacanëjjapjjäta, uqhamarac allchhinacani, jumanacajj awquëjjapjjäta uca orakena, ucqhajj jumanacajj yakha diosanac lurasisa jucharu puripjjäta, cuna animalar uñtatsa, uqhamat Tatitu Diosama nayrakatana mä jach'a jucha lurasina ucata jupar colerayapjjät ucqhajj,\nnayaw jichha uruna mä testigot uscta alajjpachampiru acapachampiru jumanacan chhaktañanacamataqui Jordán jawira qhursa tokena. Janiraquiw walja urunaca uca orakenjja jacapcätati, jan ucasti take jumanacaw t'unjatäpjjäta.\nTatitusti take jumanacaruraquiw yakha marcanacar ananucupjjätam, ucatsti mä juc'aniquiraquiw jumanacatjja uca marcanacan jilt'apjjaraquïta.\nUcansti jaken lurat diosanacaruw sirvipjjäta kalata, lawata lurat diosanacaru, jupanacasti janiw uñjapquiti janiraquiw ist'apquisa, mank'apquisa ni samsupquisa.\nUcampis jumanacatï uca chekan Tatitu Diosaru thakhapjjäta take chuymampi, take jacañampi ucqhajj jicjjatapjjätawa.\nCunapachatï jumanacajj take uca t'akhesiñanaca, llaquisiñanaca pasapjjäta, uqhamaraqui Tatitu Diosarus cuttapjjäta, iyawsapjjaraquïta ucqhajj,\nDiosasti suma chuymanïtap laycojj janiw jaytanucupcätamti ni t'unjapcätamsa, janiraquiw armascaniti cawquïri arust'äwirutï awquinacamampi mantawayqui ucanacsa, ni arupampi arsuwayqui ucanac phokhañsa.\n“Jichhasti thaktapjjam jumanacat juc'ampi nayra tiemponaca, cunapachatï Tatitu Diosas jakeru lurcäna aca orakena uca tiempotpacha; sarapjjaraquim take acapach orakenjamsa, ucatsti jisct'apjjam cunapachach aqham jach'a lurasïwinacajj paspachäna cunjämtï jichhajj pasqui uqhama.\n¿Utjpachati cawquïri marcasa jumanacjam Tatitu Diosar ist'iri nina taypitpach parlasinquiri?\n¿Utjaracpachati mä diosasa marcaparu ajlliri yakha marcanac taypita, wali yant'anacampi, unanchanacampi, milagronacampi, guerranacampi, ucatsti wali ch'aman amparampi catuntasaraqui, uqhamaraqui wali ajjsarcaña luräwinac lurasaraqui, cunjämatï Tatitu Diosajj jumanacataqui lurqui Egipto marcan uqhama?\nUcanacsti jumanacarojj uñacht'ayapjjsmawa jumanacan chekpach Diosätapa yatipjjañamataqui, uqhamaraqui jupat sipansa jan yakhajj utjatapa.\nJupasti alajjpachatpachwa jumanacar yatichapjjtam, aca orakensti jach'a ninapjja uñacht'ayapjjaractamwa, arunacapsti nina taypit ist'apjjaractajja.\nJuparaquiwa nayra awquinacamarojj munäna, ucatsti wawanacaparuw ajlliraquïna, Egipto marcat jach'a ch'amapampi khespiyanisa.\nJumanac nayräjjatsti walja marcanacaruwa, jumanacat sipansa juc'ampi ch'amani marcanacaruw jakonucu, ucat orakenacapa catuntasipjjañamataqui, cunjämtï jichhajj lurasqui uqhama.\n“Uqhamasti suma amuyt'asipjjam, Tatitaquiw Diosajja alajjpachansa, acapachansa, janiw yakhajj jupat sipan utjquiti.\nPhokhapjjam jichhüruna cawquïri leyinaca, camachinactï churapcsma ucanaca, ucatsti sumaquiw sarnakapjjäta, jumanacasa, wawanacamasa, uqhamaraqui walja maranacaw jacapjjäta cawquïri oraktï Tatitu Diosajj churapcätam ucanjja.”\nUcatsti Moisesajj quimsa marcanac ajllïna Jordán jawirat inti jalsu tokeru,\ncawquïri jaketï masiparu jan muncasin jiwaycaspa jan cuna nuwasisina ucajj uca marcaru jaltjjañapataqui, jan juchañchatäñataqui uqhamata khespiyasiñapataqui.\nUca marcanacasti acanacänwa: Beser marca, wasara pata pampana; Rubén sat tributaqui; Ramot sat marca, Galaad orakena, Gad sat tributaqui; ucatsti Golán sat marca Basán orakena, chicat Manasés tributaqui.\nAca yatichäwinacwa Moisesajj Israel marcaru churäna,\ncawquïri camachinaca, leyinaca, arsutanacaptï Moisesajj Israel marcaru churcäna, cunapachatï jupanacajj Egipto marcat mistunipcäna ucqha,\ncunapachatï jupanacajj Jordán jawirat inti jalsu tokena jicjjatasipjjäna, cawquïri valle Bet-peor sat orake uñcatasincqui ucqhana; Sehón sat amorreonacan reyipan orakepana. Sehón reyisti Hesbón marcan jacäna, ucatsti Moisesampi Israel marcampiw juparu atipjapjjäna, cunapachatï israelitanacajj Egipto marcat mistunipcän ucqha.\nIsraelitanacasti takpach orakenacapwa catuntapjjäna, Og sat Basán marcan reyipan orakenacapamppacha, cawquïri pani amorreo reyinacatï jacapcäna Jordán jawirat inti jalsu tokena ucanaca.\nJupanacan orakenacapasti muytanïnwa Aroer chekata, Arnón jawira lacanacata, Sirión sat kollunaccama, cawquïr kollutï Hermón sutinïcaraquïna.\nUcatsti take Arabá sat orakenaca, Jordán jawirat inti jalsu tokena, Mar Muerto kotacama Pisga sat kollu cayu irancama.


Jiwasatejj sañäni: “Jupampejj mayaquïtanwa” sasajja, ucatsti uqham arscasinjja ch'amacan jacascaracstanjja, c'arïtanwa arsüwisansa, uqhamarac luräwisansa.\n1 Juan 2:9-17\n Cawquïritejj: “Khananctwa” sasqui, ucatsti jilapar uñisiscaraqui ucajja ch'amacancasquiwa. Qhititejj jilapar munasqui ucajja, khananwa jaqui, janiraquiw cunas jucharu tincuycaspati. Ucampis qhititejj jilapar uñisisqui ucajja, ch'amacanwa sarnakasqui. Janiraquiw cawcsar saratapsa yatiscaraquiti ch'amacajj juyqhu tucuyatap laycu. Wawanaca, Diosajj sutipa jach'ar aptatäñap laycuw juchanacamatjja perdonjjapjjtam Jesucristo toke, ucatwa kellkanipjjsma. Awquinaca, kellkanipjjsmaw jumanacaru, cawquïritejj utjapunïna janïr cunas kalltasquipana ucar uñt'apjjatam laycu. Waynanaca, jumanacarojj kellkanipjjaracsmawa Supayaru atipt'apjjatamata. Wawanaca, jumanacarojj kellkanipjjsmawa alajjpach Awquiru uñt'apjjatamata. Awquinaca, jumanacarojj kellkanipjjsmawa cawquïritejj utjapunïna kalltäwitpacha ucar uñt'apjjatam laycu. Waynanaca, jumanacarojj kellkanipjjsmawa ch'amani sayt'apjjatamata, uqhamarac Diosan arunacap chuymanacamar catokapjjatamata, uca pachparaqui supayaru atipt'apjjatamata. Jan acapachar munirïpjjamti, janirac acapachan yänacapsa. Cawquïritejj acapachar munasqui ucanjja, janïraw Dios Awquitac munasiñapajj utjquiti. Take cuntejj acapachajj churañatac uñacht'ayqui ucajja, janiw Dios Awquit jutquiti, jan ucasti acapachatwa juti. Janchin jan wali munañanacapa, cuntejj nayrajj uñjquis ucansa munañanaca, jach'a jach'a tucuñanaca, take ucanacwa acapachajj churañ muni. Acapachajj tucusiriquiwa jan wali luräwinacapamppacha, ucampis cawquïritejj Diosan munañap lurqui ucajj wiñayataquiw jaqui.\n Tatitur ajjsarañajj, jan waliru uñisiñawa. Nayasti uñistwa jach'a jach'a tucuñaru, jan walina sarnakañaru, uqhamarac c'arisiñaru. Nayanwa utji amtäwisa, lurasïwisa, nayätwa chekapar suma sarnakañajja, uqhamarac ch'amasa. Nayïpanwa reyinacas marcar apnakapjje, uqhamarac marca apnakerinacas chekapar leyinaca mistuyapjje. Nayïpanwa reyinacajj marcanacar apnakapjje, uqhamarac jilïrinacas chekaparu uñjapjjaraqui. Nayasti muntwa qhitinacatejj munapquitu ucanacaru, qhitinacatejj thakapquitani ucanacasti jicjjatapjjetaniwa. Nayawa kamir cancaña jach'ar aptatäñsa churta, uqhamarac jan tucusquir jach'a cancaña, nayrar sartañsa. Nayasti juc'amp sumwa churta, suma korita, suma kollketa sipana. Nayajj chekap thaquinjam sarta, cheka cancaña thaquinjama. Qhitinacatejj nayar munapquitu ucanacarojja kamiriptaytwa, utanacaparusa suma imasitanacampiwa phokhantarapta. “Tatituw nayarojj kalltatpacha utjayitu, janïra take cun lurañ kalltcäna ucqha. Nayarusti kalltanwa luritu, janïra aca orake lurcäna ucqha. Nayarojj janïra jach'a kotanacajj utjcäna ucqhatpacha uscusitu, janïra jawiranacasa, uma jalsunacasa utjcäna ucqharaqui. Janïra jisc'a kollunacasa, jach'a kollunacasa utjcäna ucqhawa Tatitojja nayarojj uscusitu;\n Uñisiñajj ch'ajjwanacwa utjayi, ucampis munasiñajj take juchanacwa pampachi. Yatiñan jaken parlatapanjja yatiñ cancañawa utji, ucampis jan amuyt'an jaketaquisti ucajj lawampi jawk'anokcsnas uqhamawa. Yatiñan jakenacajj wali amuyt'ampiwa parli, ucampis jan yatiñani jakenacan parlatapasti jan walt'añanac utjayirjamawa. Kamir jakerojj, kamir cancañapawa arjjati; pobresti jan walt'añaruwa puri, pobrëtap laycu. Asqui jaken catokäwipajj jacañawa; jucharar jaken apthapïwipasti jucha lurañaquiwa. Qhititï ewjja arunacaru phokhasa sarnakqui ucajja, jacañ thaquinjamwa sarasqui; qhititï ewjja arunacaru jan phokqui ucajja, chhakañ thaquinjamwa sarasqui. Qhititï uñisirïtapa imt'asqui ucajja, c'ariwa; qhititï ch'ajjwanaca aptqui ucasti, jan amuyt'aniwa.\njach'a jach'a tucur jakenacasa, janiraquiw nayrakataman utjapcaspati. Jumajj ñankha lurir jakenacarojj uñistawa,\nJumajj acapach diosanacar yupaychirinacarojj uñistawa, nayasti Tatituruw take chuymamp iyawsta;\nJupajj aytat jakëcaspas uqhamaw amuyasi, janiw ñankha luratapan uñiscayätap amuyquiti.\nAsqui cancañarojj munastawa, ñankharusti uñistawa: ucat Diosamajj jumar ajllistam, masinacam taypin cusisiñampiw phokhanttam.\nTatitojj ñankhar uñisir jakenacarojj munasiwa, asqui arquirinacapan jacañaparojj imiwa, ñankha lurir jakenacan amparapat khespiyaraqui.\n “Jan chuymamarojj jilamar uñisiñanacjja imjjäsimti. Cunapachatejj jake masimaru tokenokañajj waquischi ucapachasti tokenokam, janiraqui jupampi chica jucharu purimti. “Jake masimarusti janipuni cuna luratasa phoksusiraquimti, janiraqui jupa tokesa colerasiñamjja chuymamaru imjjäsimti. Jake masimarusti juma quipcarjama munaraquim. Nayätwa juman Tatitumajja.\n “Uqhamasti jumatejj altararu ofrenda apcasina amtassta jilamajj mä cunatsa juma conträtapjja, jumajj uca ofrendama altar nayrakatar jaytawayasinjja, jilamampi sumancthapiri saram, ucatsti cuttanim uca ofrendam altaran churañataqui.\n1 Juan 3:14-15\n Jiwasajj jiwañat jacañaruw pasawayjjtan, acsti yatiwaytanwa jilanacasaru munatas laycu. Qhititejj jake masipar jan munqui ucajja jiwataquïsquiwa. Take qhititejj jake masipar uñisqui ucajj jake jiwayiriwa. Jumanacajj yatipjjaractawa janiw qhiti jake jiwayirinsa wiñay jacañapajj utjcaspati.\n Diosaw nayrakat jiwasanacar munistu, ucatwa jiwasajj juparojj munaractanjja. Ucampis cawquïritejj sejja: “Nayajj Diosarojj muntwa” sasa, ucatsti jilapar uñisiscaraquejja, ucasti c'ariwa. Maynitejj jilapar uñjcasina jan muncchejja, ¿cunjämatsa Diosarojj munaspa jan uñjasajja?


(src)="2"> Todos los derechos reservados .\n(src)="3"> NAYRÏR JANAN PʼEQEÑCHÄWIPA : ¿ KUSISIT JAKASIÑAJJ UTJASPATI ?\n(src)="4"> ¿ Kusisit jakasiñajj utjaspati ?\n(trg)="20"> Kui kuitsoyaná kjoaʼmiya jebi .\n(src)="6"> Jesusan jakäwipajj kusisit jakasiñatakiw yanaptʼistaspa 4\n(src)="7"> Kusisit jakasiñatakejj Jesusaw thaki uñachtʼayistu 6\n(src)="13"> Jupjam iyawsäwinipjjañäni : ‘ Diosan munañaparjamaw sarnaqäna ’ 12\n(src)="14"> Biblia toqet jisktʼanaka 16\n(src)="1"> NAYRÏR JANAN PʼEQEÑCHÄWIPA : ¿ KUSISIT JAKASIÑAJJ UTJASPATI ?\n(src)="2"> ‘ Yaqhepanakajj paqallq tunk maraw jakapjje , chʼamaninakasti kimsaqallq tunk marakamaw puripjje , ukataq jakañasti , jan waltʼañanakampi tʼaqhesiñanakamp apani . ’\n(src)="3"> ( Salmo 90 : 10 )\n(src)="4"> ¡ UKA arunakajj cheqäskapuniwa !\n(src)="5"> Aka pachan jakañajj tʼaqhesiñanakampi ukat ‘ jan waltʼañanakamp ’ phoqhantatawa .\n(src)="6"> Ukatwa , maynejj akham jisktʼasispa ¿ jichhürunakan sum jakasiñajj utjaspati ?\n(src)="7"> sasa .\n(src)="8"> María sat warmit amuytʼañäni , jupajj kuns lurapunirïnwa ; ukampis jichhajj 84 maranïsajj munaskchi ukhas janiw utat misturjamäjjeti .\n(src)="9"> Ukhaman uñjasisajj ¿ kunjamsa kusisit jakaspa ?\n(src)="10"> ¿ Ukhaman uñjasiraktati ?\n(src)="11"> Inas akham sarakirïsta : ‘ Trabajojansa sapüru ukak luraskta , janiw khitis chʼamachasitajj amuykiti ’ sasa .\n(src)="12"> Maysa toqet inas jakäwiman walja askinak jikjjatasksta , ukampis inas jutïr urunakat llakisisksta jan ukajj llakimp aynachtʼata , sapaki , jan ukasti familiaman jan waltʼäwinak utjchi .\n(src)="13"> Ukat inas wali munat familiamat maynejj jiwjjchi .\n(src)="14"> Cheqas ukaw André chachar pasatayna .\n(src)="15"> Wali munat awkipaw usuntasin jiwjjatayna , ukaw juparojj wal aynachtʼayäna kunattejj awkipamp wali yatitänwa .\n(src)="16"> Ukat akham sasaw amuyäna : ‘ janiw khitis yanaptʼkitaspati ’ sasa .\n(src)="17"> Kuna jan waltʼäwinakarusa jan ukajj llakinakarus saykatkchiñänejja , taqeniw kusisit jakasiñ muntanjja .\n(src)="19"> Cheqansa kuna jan waltʼäwinakan jikjjatasisasa sum jakasïna .\n(src)="20"> Jiwasajj jupjam sarnaqañatak chʼamachasiñäni ukhajja , ukhamarakiw kusisit jakasirakiñäni .\n(src)="1"> ¿ JESUSAJJ kusisit jakaspachänti ?\n(src)="2"> Kunjamtï yatktanjja , jakäwipanjja janiw sinti yänakanïkänti ukat janirakiw qamir familia taypins jilsuwaykänti ; cheqans ‘ janiw kawkhar pʼeqep samartʼayañatakis utjkänti ’ .\n(src)="3"> Ukat uñisirinakapajj jupat jan walinak parlapjjäna , ñanqhachapjjäna ukat qheparusti jiwayapjjarakïnwa .\n(src)="4"> “ Ukajj janiw kusisit jakañäkiti ” , sasin inas maynejj sischispa .\n(src)="5"> Ukampis kunanaksa jakäwipan lurawayi ukanakat yatjjatañaw wakisispa .\n(src)="6"> Ukhamajj uk pusi toqet yatjjatañäni .\n(src)="7"> “ Nayan manqʼajjajj khititejj khitankitu ukan munañapa , ukhamarak lurañapa phoqhañajjawa . ”\n(src)="8"> Jesusajj arunakapans ukat luräwinakapansa alajjpachankir Jehová Dios Awkipan munañap phoqhañatakiw wal chʼamachasïna .\n(src)="9"> * Kunjamtï alayan jiskʼa tʼaqajj siskejja , uka lurañaw jupar wal kusisiyäna , jupatakejj manqʼäkaspas ukhamänwa .\n(src)="10"> Kuna toqetsa parlaskäna uk amuytʼañäni .\n(src)="11"> Kunapachatï uka arunak arskäna ukhajj niya chika urunwa .\n(src)="12"> Jesusajj Samaria qollu thaknamaw saraskpachäna ukat manqʼats awtjayasirakpachänwa .\n(src)="13"> Ukatwa arkirinakapajj akham sapjjpachäna : “ Yatichiri , manqtʼasimaya ” sasa .\n(src)="14"> Qhanañchäwiparjamajja , kuna luräwtï Diosajj churkäna uk phoqhasaw Jesusajj kusisiñ jikjjatäna , mä arunjja , ukaw chʼamañchtʼäna .\n(src)="15"> Taqe ukanak lurasaw Jesusajj wali kusisit jakasïna .\n(src)="16"> ‘ Nayajj Awkir munastwa . ’\n(src)="17"> Jesusajj alajjpachankaskan ukhajja , Awkipampejj wali sum apasïna .\n(src)="18"> Jupar wali munasitapatwa Awkipan sutipata , amtanakapata ukat kunjam Diosäkitejj ukanak yatiyäna .\n(src)="19"> Ukat luratanakapampisa , arsutanakapampisa ukat amtanakapampisa Diosajj kunjamäkitï uk sum Jesusajj uñachtʼayäna , ukhamajj jupat yatjjatasajj niyas Diosar uñjksna ukhamäspawa .\n(src)="20"> Ukat kunapachatï Felipejj “ Awkiru uñachtʼayapjjeta ” sasin siskäna ukhajja , akham sasaw Jesusajj säna : “ Khititejj nayar uñjkitu ukajj Awkirojj uñjarakiwa ” sasa .\n(src)="21"> Jesusajj Awkipar wal munasitap laykuw jiwañkam istʼäna .\n(src)="22"> Uka munasiñaw Jesusarojj kusisit jakasiñatakejj yanaptʼäna .\n(src)="23"> “ Janiw jukʼampi jachʼa munasiñanejj utjkaspati kawkïritejj amigonakap layku jakañap aptʼaskis ukat sipanjja . ”\n(src)="24"> Niyakejjay pantjasirïstanjja , jutïritakejj janiw mä suma suytʼäwejj utjkiti .\n(src)="25"> Bibliajj akham qhanañchi : ‘ Mä sapa jaqe toqerakiw , mä arunjja , Adán toqew juchajj aka oraqer mantani , ukat jiwajj uka jucha laykurak utji , ukhamarakiw jiwajj taqe jaqerojj katuntawayi juchachasitap layku ’ .\n(src)="26"> Ukhamajj juchar katuyatätas laykojj janiw chʼamasampik jiwañar atipksnati .\n(src)="27"> Jehová Diosajj jaqenakar wali munasitap laykuw juchata ukat jiwañat qhespiyañ munäna , ukatakejj jan juchani wali munat Yoqap Jesusar khitaniwayi .\n(src)="28"> Jupajj Awkipar ukat jaqenakar munasitap laykuw kuntï Awkipajj siskäna uk taqe chuym phoqhawayi , ukat jan juchan jakäwips jiwasanak laykuw aptʼasiwayi .\n(src)="29"> Jupajj jaqenakar wal munasïna ukatwa kusisit jakäna .\n(src)="31"> “ Akawa munat Wawajjajja , kawkïrirutejj nayajj ajllista ukajja . ”\n(src)="32"> Jesusajj bautisaskäna ukhaw uka arunakamp Jehová Diosajj alajjpachata wawapar wal munasitap ukat ajllisitap uñachtʼayäna , ukatwa Jesusajj jan pächasisa akham säna : ‘ Awkijajj munasituwa ’ sasa .\n(src)="33"> Ukhamajj ukanak yatisaw jan ajjsartʼas uñisirinakapan jiskʼachäwinakaparus ukat jan waltʼäwinakarus Jesusajj saykatäna .\n(src)="34"> Ukat niya jiwañampiskäna ukhas janipuniw llakinakamp aynachtʼkänti .\n(src)="35"> Awkipajj Jesusar wal munasïna ukat wali askitarakwa uñjäna , ukaw Jesusarojj kusisit jakasiñatakejj yanaptʼäna .\n(src)="36"> Cheqansa Jesusajj wali kusisitaw jakasiwayi .\n(src)="37"> Ukhamajj jupat yateqasiraksnawa .\n(src)="38"> Jesusajj kusisit jakasipjjañapatakejj kuna suma ewjjtʼanaksa arkirinakapar churäna uka toqenakatwa jutir yatichäwin yatjjataskañäni .\n(src)="39"> Diosan sutipajj Jehová satawa sasaw Bibliajj yatichi .\n(src)="40"> Jesusan loqtasïwipat jukʼamp yatjjatañatakejja , ¿ Kunsa Bibliax chiqpachapuni yatichi ?\n(src)="41"> sat libron 5 jaljap uñjjattʼäta , ukajj Jehová Diosan Qhanañchirinakapan luratawa .\n(src)="1"> ‘ Kunjamtï Jesucristojj jakkäna uka kikparakiw jakapjjañama . ’\n(trg)="1"> Je Jesús bakóná josʼin nga tsjoa sʼe̱ tokoán\n(src)="2"> KUNJAMTÏ yatjjataniwayktanjja , Jesusajj kusisitaw jakasïna .\n(src)="3"> Jiwasatï ukham jakasiñ munstanjja , sarnaqäwipat yateqasis ukat ewjjanakaparjam istʼas sarnaqañasawa .\n(src)="4"> Kunjamtï alay qellqatan siskejja , Jehová Diosajj ukham sarnaqañaswa muni .\n(src)="5"> Jesusjam jakañajja , yatichäwinakaparjama ukat sarnaqäwinakaparjama sarnaqaña sañ muni .\n(trg)="6"> Kʼoa tojo tso je testo xi tíjna tʼainni , je Jeobá kʼoatsoná nga kʼoasʼin koanngínkoaa yaoná josʼin kikao yaole Jesús kʼoa nga si̱tjosoán jmeni xi tsakakóya .\n(src)="6"> Ukhamtï lurañänejja , Jehová Diosampejj askit uñjatäñäni ukat kusisitarakiw jakasiñäni .\n(trg)="7"> Tsa kʼoasʼiaan nda kuiyoaa ngixko̱n Niná kʼoa tsjoa sʼe̱ tokoán .\n(src)="7"> Jesusajj jupat yateqasiñasatakejj Wali Uñtʼat Arstʼäwipanwa walja aski yatichäwinak yatichawayistu .\n(trg)="8"> Je Jesús kitsjoa kjoafaʼaitsjen xi koasenkaoná nga kjuintjenngiaa choa̱le , kʼoa nkjín xi kʼia kʼoakitso nga kitsoya ya jngo sonnindo .


Aymara, Dramas: Piece 098 – Jichhasti janiw camachañjamäcansa 2 | Waters of Life for Children\nHome -- Aymara -- Perform a PLAY -- 098 (Punishments and promises 2)\n98. Jichhasti janiw camachañjamäcansa 2\nMujer: “¿Cunapachas aca jallujj t’acjjani?”\nHombre: “¡Noejj razonanïspanti?” (arcar lekita)\nTodos: “¡Auxilio! ¡Noé, jist’aram! ¡Mantayapjjeta!”\nUcampis ancha khepäjjänwa. Dios pachpaw punc jist’anjjatayna. Jakejj janiw ist’quiti, janiraquiw casusipcänti, jichhasti janiw camachañjamäcansa. Cuna pachatejj maynejj munañap lurañ munejja uqhampiniw.\nUmajj juc’amp juc’amp maqhatäna. Cuntï Diosajj sataynajja uqhamänwa. 40 urunaca 40 arumanacaw walpin puritayna.\nJakejj techonacaruw maqhatjjapjjäna, ucatsti kollunacaru. Ucampis kheparojja 5 metronaca jach’a kollunacatjja umajj pasänjja. Take oraken jaquirinacajja uca umampejja jiwarapjjänwa. Noé uqhamarac jupamp arcan chict’atäcänjja ucanacaquiw jacañapjj khespiyapjjänjja.\nUmajj mä maratwa jitekjjäna.\nNoé: “¿Orakejj wastat wañäspati? Cuervo jamach’i antutä.”\nAntutänwa cuervo jamach’iru uqhamarac palomaru. Jamach’inacajj jicjjatapjjänti cawqhar saytañsa uc yatiñ munänjja. Ucampis janiw cuns catupcataynati ucat cutt’anjjapjjänwa. Mä semanaw pasjjäna.\nNoé: “Jichhurujj mä palom antutä.”\n(Mä ventanaw jist’arti uqhamar chhek jawkasiri)\nSeñora Noé: “Uñjapjjam, mä chojjña alï apasinqui.”\nNoé: “Janiw juc’amp pasjjanti.”\nCunapachatï Noejj quimsïri cuti paloma antutataynajja, janiw cutinjjänti.\nMachak mara kalljjataynajja umanacajja sarakjjataynawa orakesti wañäjjänwa.\nDiosajj sänwa: “Noé, arcat familiamampi mistum. Jamach’inacas orak animalanacasa mistupjjañaparaquiwa. Mirantapjjam orak phokhantapjjam.”\nUmat khespipcatayna ucanacajja arcat mistupjjänwa. ¿Cuns nayrakata lurasma Noé jupäsmana ucajja?\nNoejj mä altar luratayna ucatjj mä lokta Diosar chhuratayna. Orakejj utjascan ucjajja jallu pachas awti pachas, urus arumas utjascapinijniwa. Mä amta nayajj jumamp lurä. Uc chimpuñataquejj cürmiwa.\nJiwa suma coloranacampejja uñstawayiw cielonjja nayriri cürmi. Jichhacamajja Diosajj arup phokheriwa ucamtayasqui. Juparojj takpach confiyasmawa. Uc amtäta cunapachatejj cürm uñjcata ucjajja.\nUñstirinaca: Parliri, dos hombres, mujer, Noé, señora Noé, Dios\nPage last modified on October 08, 2018, at 01:14 PM | powered by PmWiki (pmwiki-2.2.140)


Números 10 QA97 - Tatitu Diosajj Moisesarojj sänwa: “Pä - Bible Search\n1Tatitu Diosajj Moisesarojj sänwa:\n2“Pä kollke trompetanac lurasim martillompi lek'suta, ucasti jakenacar tantachañataqui, uqhamarac sarjjaruñataquiraquïniwa. 3Cunapachatejj uca paypacha trompetanacajj phust'asini, ucapachajj takpach marcaw juma nayräjjaru tantacht'asini Tatitu Diosampi Jiquisiñ Carpäquis uca mantañaru. 4Ucampisa cunapachatejj mä sapa trompetaqui phust'asini ucqhajj tribunacan jilïrinacapaquiw tantacht'asini. 5Cunapachatejj trompetanacajj arnakasiñanacampi phust'asini ucqhajj cawquïrinacatejj inti jalsu tokena utjapqui ucanacaw sarjjarupjjani. 6Payïri phust'äwirusti, aynach token utjapqui ucanacaw sarjjarupjjaraquini. Trompetanac phust'añatejj arnakasiñampïchini, ucajj sarjjaruñataquiraquïniwa. 7Ucampisa trompetatejj alekaqui phust'asini ucajj marcan tantacht'asiñataquiquïniwa. 8Sacerdotenacampi, Aarón chachan wawanacapampiquiw trompetanac phust'añataquejj utt'ayatäpjjani. Aca leyinacajj jumanacataquejj wiñayatac uchatäniwa.\n9“Cunapachatejj uñisirinacamajj quipca orakepan nuwantapjjätpan, jumanacan nuwasiri mistupjjañamataqui, ucqhajj trompetanac phust'apjjam, uqhamarac wali jach'at art'asipjjam. Uqhamatwa naya Tatitu Diosamajj jumanacat amtasï, ucatsti uñisirinacamatwa khespiyapjjäma. 10Uqhamaraqui trompetanacjja phust'asipjjam, cusisiña urunacansa, fiesta urunacansa, machak phajjsïqui ucapacha, cunapachatejj nactayasin sacrificionac loktapcäta, uqhamarac sumancaña sacrificio loktasipcäta ucapacha. Uqhamatwa nayajj jumanacat amtasipjjäma. Nayaw jumanacan Tatitu Diosamätjja.”\nIsraelitanacajj Sinaí wasarat sartawayapjje\n11Pä mara, payïri phajjsina pä tunca urunaca sarakatarusti, kenayajj sartawayjjänwa Arust'äwi Carpa patjjatjja. 12Israelitanacasti Sinaí wasaratjja sartawayjjapjjaraquïnwa. Kenayasti Parán sat wasararuw sayt'araquïna. 13Cunjämtejj Tatitojj Moisesaru siscatayna uqhamarjama. 14Nayrakatasti cawquïri ejercitotejj Judá tribun wiphalapanïcäna ucanacaw sarantapjjäna, jupanacan jilïripasti Naasón sat Aminadab chachan wawapänwa. 15Isacar tribun ejercitopan nayrakataparojj, Natanael sat Zuar chachan wawapaw sararaquïna. 16Uqhamarac Zabulón tribun ejercitopa nayrakataparojj, Eliab sat Helón chachan wawapaw sararaquïna. 17Ucapachasti, Arust'äwi Carpa jararasinjja Gersonan, uqhamarac Merarin wawanacapaw apjjarusin thaquinjam apapjjäna.\n18Ucjjarusti sarapjjänwa cawquïri ejercitotejj Rubén tribun wiphala panïqui ucanaca; jilïripasti Elisur sat Sedeur chachan wawapänwa. 19Simeón tribun ejercitopa nayrakatarojj Selumiel sat Zurisadai chachan wawapaw sararaquïna. 20Gad tribun ejercitop nayrakatarojj Eliasaf sat Reuel chachan wawapaw saräna. 21Ucjjarusti Coat chachan wawanacapaw sarapjjäna. Kollan yänac apt'asita. Cunapachatejj jupanacajj puripjjän ucqhajj, niyaw Arust'äwi Carpajj sayt'ayatäjjäna.\n22Ucjjarusti, cawquïri ejercitotejj Efraín tribun wiphalapanïcän ucanacaw sarapjjäna, jilïripasti Elisama sat Amiud chachan wawapänwa. 23Manasés tribun ejercitop nayrakatarojj Gamaliel sat Pedasur chachan wawapaw saräna. 24Benjamín tribun ejercitop nayrakatarojj, Abidán sat Gedeoni chachan wawapaw saräna.\n25Mayni ejercitonac khepatsti sarapjjänwa cawquïri ejercitotejj Dan tribun wiphalapanïcäna ucanaca. Jilïripasti Ahiezer sat Amisadai chachan wawapänwa. 26Aser tribun ejercitop nayrakatarojj, Pagiel sat Ocrán chachan wawapaw saräna. 27Neftalí tribun ejercitop nayrakatarojj saränwa, Ahira sat Enán chachan wawapa.\n28Uqhamwa israelitanacan ejercitopajj sarapjjäna, cunapachatejj thaquinjam sarapcän ucapachajja.\nMoisesajj warmipan jilaparuw jawsi jupampi sarañapataqui\n29Moisesasti mä urojj warmipan jilaparuw jawsäna, ucasti Hobab satänwa, Reuel sat madianita chachan wawaparaqui, ucatsti sänwa:\n—Nanacajj sarasipctwa cawquïri oraktejj Tatitojj churämaw sapquitu ucaru. Jutam, nanacampi chica sarañäni, sum uñjapjjaraquïma, Tatitojj arupampiw arsu Israel marcar munasiñampi uñjañataquejja —sasa.\n30Ucampis Hobab chachajj juparojj sänwa:\n—Janiw sarquiristti, orakejjaruquiw cuttjjä, cawqhancquitejj familianacajjajj ucaru —sasa.\n—Jan sarcamti, jumajj sum uñjtajja cawqharutejj wasaran puripquirista ucjja, uqhamarus jumawa irpapjjetasmajja. 32Jumatejj nanacampi chica saräta ucqhajj jaljasiñäniw cawquïri suma yänactejj Tatitojj churquistan ucjja —sasa.\n33Uqhamaw Tatitun kollupat sarjjapjjäna. Tatitu Diosan suma Arust'äwiru Mantayir Arcapajj jupanacan nayrap saräna, quimsüru sararusti mä cheka thakapjjäna samart'añataqui. 34Urusti, Tatitun kenayapajj jupanac patanjamwa saräna, cunapachatejj jupanacajj thaquinjam sarjjarupcän ucqhajja. 35Cunapachatejj Diosan arcapajj sarjjarüna ucqhajj Moisesajj sänwa:\n“¡Sartasim Dios Tatitu!\n¡jumaru uñjasajj uñisirinacamajj jaltjjapjjpan!” sasa.\n36Ucampis cunapachatï arcajj sayt'cäna ucqhajj, Moisesajj sänwa:\n“¡Jichhajj cutt'anim Tata,\nisraelan jan jact'caya ejercitoparu!” sasa.


Bibliat apst’ata sarnaqäwinaka: Davitampi Goliatampi - Aka chiqax Jehová Diosan Qhanañchirinakapankiwa\nWASITAT filisteonakax israelitanakamp nuwasir jutapxäna. Davitan kimsa jilanakapax Saulan soldadonakapänwa. Ukatwa tatapax Davitar akham säna: ‘Aka jamp’impi t’ant’ampi jilanakamatak aparapma. Kunjamäsipkisa uk uñjanim’ sasa.\nSoldadonakax samarapxäna ukar purisaxa, nuwasiñatak wakichasisipkän uka taypin jilanakapar Davitax thaqtäna. Ukatxa Goliat sat filisteo jach’a jaqiw israelitanakar arch’ukjañatak mistunïna. 40 uruw ukhama, sapa alwa, sapa aruma, qallasïna siwa. Akham sasa: ‘Jumanakax maynir ajllisipxam nayampi nuwasiñapataki. Jiwayitanixa, nanakax jumanakan esclavonakamaw tukupxä, ukampis nayatï jiwayäxa, jumanakaw esclavonakajat tukupxarakïta. ¿Khitis nayampi nuwasispa?’ sasa.\nDavitax yaqhip soldadonakar akham jiskt’äna: ‘¿Aka filisteoru jiwayirirusa, israelitanakat aka jisk’achäwi apaqirirusa kuns Saulax churani?’ sasa.\nUkat mä soldadoxa, ‘Saulax qamiriptayaniwa, phuchapwa warmitak churarakini’ sänwa.\nUkampis israelitanakax wali jach’a jaqïpan wal Goliatar axsarapxäna. Niya 3 metronïnwa, ukat jark’aqasiñatak escudo apnaqiripasa yaqhänwa.\nYaqhip soldadonakax Saular akham yatiyapxäna, Davitaw Goliatamp nuwasir sarañ muni sasa. Ukampis Saulax ‘janiw sarkasmati, wawäsktawa, jupax nayratpach soldadopunïnwa’ sänwa Davitaruxa. Ukat Davitax sarakïnwa: ‘Nayax awkijan uwijap apasir osorusa leonarus jiwayirïtwa. Aka filisteor jiwayarakikïwa. Jehová Diosaw yanapitani’ sasa. Ukat Saulax ‘sarmaya, Diosaw jumampïskani’ sänxa.\nDavitax jawirat phisqa qala wayaqapar irantasïna. Ukat uka jach’a jaqimpi nuwasiriw saräna. Goliatax Davitar uñjasax wal larusïna. Davitar jiwayañax janiw ch’amäkanit sasaw säna.\n‘Makatita, jamach’inakaru animalanakaru janchim manq’arayä’ sasaw Goliat chachax säna. Ukampis Davitax sänwa: ‘Jumasti espadampi, lanzampi, flechampiw nayamp nuwasir juttaxa, ukampis nayax jumampi nuwasirix Jehová Diosan sutipampiw jutta. Jichhüruw Jehová Diosax jumar amparajaru churitani, nayaw jiwayäma’ sasa.\nDavitax Goliat uñkatataw t’ijüna. Wayaqapat mä qal irsusax q’urawaparuw uskuntäna, ukat taqi ch’amapampiw q’urawt’äna. ¡Parat wakt’ayäna, ukhamwa Goliatar jiwayäna! Filisteonakax suma nuwasir jaqipan jiwatap uñjasax t’ijtxapxänwa. Israelitanakax arktasin jiwarayapxäna.\n¿Goliatax kamsasas israelit soldadonakar qallasïnxa?\n¿Qhawqch’änsa Goliataxa, ukat Goliataru jiwayirirux kun churäx sänsa Saulaxa?\nJaniwa Goliatampi nuwaskasmati, wawäsktawa sataxa, ¿kamsänsa Davitax Saularuxa?\nGoliatampi nuwasir sarasaxa, ¿kunjamsa Davitaxa Jehová Diosaru atinisitapxa uñacht’ayäna?\nDibujo uñxatasaxa, ¿kunampisa Davitax Goliataru jiwayänxa, ukat kunjamansa Filisteankirinakax uñjasipxäna?\nLiyt’añamawa 1 Samuel 17:1-54.\n¿Kunatsa Davitaxa ukham atipänxa, ukat jiwasax kamacharaksnasa? (1 Sam. 17:37, 45; Efe. 6:10, 11.)\nGoliatax qallasir atipjirjam tukurïnwa, ¿kunatsa cristianonakax anatäwinakansa jan ukax kawkinsa jan ukhamapxañapäki? (1 Sam. 17:8; Gál. 5:26; 1 Tim. 4:8.)\nDiosaruw Davitax atinisïna, ¿uka kunjamsa Davitan arunakapaxa uñacht’ayistu? (1 Sam. 17:45-47; 2 Cró. 20:15.)\nJaniwa marka puraki nuwaskänti, jan ukasti Jehová Diosampi yaqha diosanakampiwa nuwasiskäna, ¿kunjamsa aka arunakax uk uñacht’ayistu? (1 Sam. 17:43, 46, 47.)\n¿Alaxpachar saririnakat jilt’aski uka cristianonakax kunjamsa Jehová Diosar atinisitanakapxa Davitjam uñacht’ayapxaraki? (1 Sam. 17:37; Jer. 1:17-19; Apo. 12:17.)\nKunatsa Davitajj jan ajjsarkäna uk yatiñatakejj Bibliat apstʼat aka sarnaqäwi liytʼam.


Isaías 8 - Holy Bible [Aymara Bible 1997] - (Isa 8)\nTatitusti saraquituwa: “Mä jach'a tabla aptasim ucatsti suma khana letranacampi kellkantaraquim: ‘Maher-salal-hasbaz’ sasa.\nUcatsti pani uñt'ata testigonac catt'asiraquim Urías sacerdoteru, uqhamaraqui Jeberequiasan yokapa Zacarías sacerdotempiru” sasa.\nUcat kheparusti mayni profetisa warmimpiw chicta, jupasti warmejjäjjänwa. Usur jakeptjjaraquïnwa, mä yokall wawa wawachasiraquïna. Tatitusti saraquituwa: “Jichhajj Maher-salal-hasbaz sasa suticham.\nJanïra uca wawajj: ‘Tata, mama’ sañ yatcani ucapachaw Damasco, uqhamaraqui Samaria marcanacarusa k'al k'epsuwayapjjani uca laycu, kamir cancañanacapsti Asiria marcanquir reyir churañataquiw apasjjapjjaraquini.”\nTatitusti wasitat sascaquituwa:\n“Niyaquejjay aca jakenacajj Rezín reyiru uqhamaraqui Remaliasan yokaparu ajjsarasajj Siloé chekan suma jalir umarojj jisc'achapjjchejja,\nJichhajj Tatitojj jupanacarojj mä jach'a jalir ch'amani umampiw phokhantani, ucasti Eufrates jawirawa, (mä toketjja pachpa Asiria marcanquir jach'a ch'amani reyiwa.) Uca umanacasti take canalanacapatjja jilaraniwa, take thiyanacapatwa jilararaquini,\nJudá orakcamaw pasaraquini, chhaktayaraquiniwa, umacamaquiraquïniwa, cuncacamaraquiw purini. Chhekha ayatatata jamach'jamäniwa, Emanuel, orakemjja k'al chhaktayaraquini.”\n“Marcanaca, tantacht'asipjjam, ucatsti wal sustjasipjjaraquim. Ist'apjjam aca arunaca take jayanquir marcanaca: Wal armantasisipcät ucasa, sustjataquipunïpjjätawa; jïsa, wali armantatäpcäta ucasa, sustjataquipunïpjjätawa.\nAmtäwinac lurapjjam, uca amtäwinacasti tucjatäniwa; cuntejj munapjjta uc sapjjam, ucampis ucajj janiw phokhascaniti, Diosajj jiwasampïtap laycu.”\nTatitusti take ch'amampiw catuntitu, ucatsti saraquituwa aca jakenacan sarnakäwinacapanjja jan sarnakañajjataqui, ucatsti saraquituwa:\n“Jan jumanacajj sayt'asiña amtäwinacaw sapjjamti cunürutejj aca marcajj sayt'asiña amtäwiw sisqui ucarojja. Jan ajjsarapjjamti, janirac sustjasipjjamsa cunanacarutejj aca marcajj ajjsarqui ucanacarojja.\nTake ch'amani Dios Tatitu saparuquiw ajjsarañajja, jupajj Kollana Diosawa, jupan nayrakatapan ajjsarañasajja.\nJupaw jumanacataquejj mä sipitar uñtat ch'anktasiñ kaljamänejja, uca kalasti paypach Israelan reinonacaparuraquiw liwisiyani, mä sipitjamaraquïniwa, ucat Jerusalén marcan utjirinacajj liwisipjjani.\nWaljaniw liwisipjjani, tincupjjani, jiwapjjaraquini. Waljaniw uca sipitarojj jalt'apjjani, uca sipitan catuntataraquiw uñjasipjjaraquini.”\n“Aca arunacsti sum imapjjam; jan uñjañäwjaru aca yatichäwinacajja ejjwanacajja imjjäsipjjam.\nTatitojj Jacobon marcapat imantascchi ucasa, nayajj juparojj iyawsascaquipuntwa. Juparuquiw nayajj suyt'ascta.\nNayampi, uqhamarac Tatitojj churquitu uca wawanacajjampisti, Israel marcataquejj mä muspharcañ unañchjamäpjjtwa, take ch'amani Tatitun usct'ata, Sión kollun jaquiriraqui.\n¿Uqhamat mä cuna yatiyäwsa catokañataqui?’ sasa. Uqhampunwa parlapjjani, ucampis uca parlatanacapajj mä lokhe jaken parlatanacapjamawa.\n“Jakesti ucsa acsa sararaquini, t'akhesiyata, mank'atsa awtjataraqui, mank'atjamasti wali coleratäpjjaraquiniwa. Diosanacaparus reyirus ñankhachapjjaniwa. Alajjpach uñtapjjaraquini,\nucatsti orakeruw alintapjjaraquini, ucansti aynacht'añampi, ch'amacampicwa jicjjatapjjani, ch'iyar arum ch'amacampi llaquisiñanacampi. Take cunwa arum ch'amacajj chhaktayani. T'akhesiyat jakesti janiw jaltañataquejj ch'amanïcaniti.”


2 Crónicas 2 - Holy Bible [Aymara Bible 1997] - (2Cró 2)\nSalomonajj Tatitutaqui mä templo lurañwa amtäna, uqhamarac jupataquisa palaciopa lurayañaraqui.\nUcataquisti wact'ayänwa pakallk tunca waranka k'epnakerinaca, uqhamarac quimsakallko tunca waranka kala ch'iyirinaca, jupanacajj kolluna irnacapjjañapataqui, ucatsti quimsa waranka sojjta pataca lurayir jakenaca uca lurañanaca sarayapjjañapataqui.\nUcatsti Salomonajj Tironquir Hiram reyirojj yatiyänwa qhitanacap tokejja, aqham sasa: “Jumajj cunjämtï David awquejjampejja lurcäyätajja uqhama luraraquim, jumajj awquejjarojj cedro madera apayanïyätajja, reyi utap lurayascän ucapachajja.\nNayajj mä templo Tatitu Diosajjataqui lurayäjja, jupar loktañajjataqui, jupar jach'achañataqui, perfumenaca nact'ayañajjataqui, jupataqui wiñay seke t'ant'anaca loktañajjataqui, uqhamarac alwasa, jayp'usa sacrificionac nact'ayasina loktañjjataqui, samarañ urunacana, phajjsi kallta urunacana, uqhamarac Tatit Diosar jach'achañataqui yakha fiestanacansa, ucanacasti lurasipuniwa Israel marcanjja.\nCawquïr templtejj luraycä ucajja wali jach'äñapawa, nanacan Diosajjasti take diosanacat sipansa wali jach'awa uca laycu.\nUcampis ¿qhitis mä templo lurayañar uchasispajja, alajjpachatejj jach'ätap laycujj jan catjjäsirjamäcchi ucajja? ¿Qhitïtsa nayajj mä templo lurayañataqui, jupar jach'achañataqui incienso naqhayañataquiquisa lurayirista ucasa?\nUqhamasti, qhitanitaya korita, kollketa, bronceta, hierrota, púrpura sat telata, wila telata, uqhamarac wila morada telata, irnakañ sum yatqui uca jakenacaru. Uqhamarac yatiraquispan talladonaca luraña nayan sirviri sarayirinacajjampi chica, Judá orakena, uqhamarac Jerusalén marcansa, jupanacsti David awquejjaw lurapjjañapataqui jaytawayi.\nUqhamaraqui Líbano kollunacat cedro, ciprés, sándalo maderanac apayanita, nayajj yattwa sirvirinacamana Líbano kollunquir maderanaca suma qhuchhuña yatipjjatapa. Nayan sirvirinacajjasti juman sirvirinacamarojj yanapaniwa,\nuqhamata walja maderanaca waquichapjjañapataqui, nayajj templo luraycä ucajja jach'äñapawa, uqhamarac wali muspharcañaraqui.\nUcampis jumajj yatim, nayajj irnakerinacamarojj mank'añjja churäwa, madera qhuchhurinacarusa, pusi millona pusi pataca waranka litro trigonaca, mä ucqharaqui cebadanacsa, pusi pataca pusi tunca waranka litro vinonaca, mä ucqharaqui aceitenacsa churä” sasa.\nUcatsti Tironquir Hiram reyisti Salomonarojj mä cartwa apayanïna, aqham sasa: “Tatituw jumarojj reyita utt'aytam israelitanacjjaru, jupajj marcaparu munatap laycu” sasa.\nUcjjarusti sascaquïnwa: “¡Israelan Tatit Diosapajj bendicitäpan, jupaw alajjpachsa acapachsa luri, juparaquiw David reyirojj churaraqui mä wali yatiñan wawa, uqhamarac yatichata, ch'iqhiraqui, jupasti Tatitutaquejj mä templo lurayani, uqhamarac mä palacio jupa pachpataquisa lurayasiraquini!\nNayasti wali yatiñani, ch'iqhi chacha qhitansma, Hiram sata jupajj sumwa yati lurañjja.\nJupasti Dan tributa saraker warmin wawapawa, uqhamarac awquipajja Tironquiriraqui. Jupasti yatiwa luraña korita, kollketa, bronceta, hierrota, kalata, maderata, púrpura telata, uqhamarac wila morada telata, linot luratatsa, uqhamarac wila telatsa, uqhamaraquiw yatiraqui take casta figuranaca tallaña, uqhamaraquiw luraña yatiraqui cunayman amtäwinaca waquichaña, juman yatir chachanacamasa mayipcani ucanacataquisa.\nUqhamasti, tata, apayanimay sirvirinacamarojja trigo, cebada, aceite, uqhamarac vinsa, cunanactejj jumajj churañ munapquista ucanaca.\nUccañcamasti nanacajj Líbano kollunjja maderanacjja qhuchhusipcäwa, kawktï jumajj muncäta ucqha, ucatsti nanacajj aparapipjjaraquïmawa balsanacata jach'a kotanjama, Jope marcacama. Ucqhatsti jumaw apayasjjäta Jerusalén marcacama” sasa.\nUcatsti Salomonajj Israel marcan jaya jakenacajj utjapcäna ucanacwa jacthapiyäna, Davidajj uca pachpa jaqhuyaraquïna uca khepata, ucatsti pataca pheska tunca quimsani waranka sojjta patacani jakenacaw utjatayna.\nJupanacatjja pakallk tunca waranka k'epirinaca, quimsakallk tunca waranka kala ch'iyirinaca kollunacan irnakapjjañapataqui, uqhamarac quimsa waranka sojjta patacani capatazonacwa chhijlläna, jupanacajj jakenacar lurayapjjañapataqui.


¿Diosajj cheqapunit jiwasanakat llakispacha? | Diosar jakʼachasipjjam\n¿Kuna arutsa liytʼäta? Afrikáans Albanés Alemán Amárico Armenio Aymara Becol Birmano Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Cingalés Coreano Criollo haitiano Croata Danés Efik Enzema Eslovaco Esloveno Español Estonio Ewé Finlandés Francés Ga Georgiano Griego Guaraní Hiligaynon Holandés Húngaro Ibo Ilocano Indonesio Inglés Islandés Italiano Japonés Kikuyu Kiniaruanda Kirguís Lingala Lituano Luo Malgache Ngäbere (o guaymí) Noruego Panjabí Papiamento (Curazao) Persa Polaco Portugués de Brasil Quechua boliviano Rarotongués Rumano Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Sueco Tagalo Tai Telugu Tigriña Tsonga Tsuana Turco Twi Ucraniano Vietnamita Xhosa Yoruba Zulú Árabe\n¿Diosajj cheqapunit jiwasanakat llakispacha?\nMä warmejja, Diosajj janis jupat llakiskaspa ukhamwa amuyasïna ukat akham sarakïnwa: “Janipunis kunatakis walïkirista ukham amuyasta” sasa. ¿Jumajj ukham amuyarakirïtati? Ukhamächi ukhajj inas akham jisktʼasirakirïsta “¿Diosajj nayat llakispachati?” sasa. Jïsa llakisiwa, ukwa Jesusan arunakapan qhan amuyasi. (Juan 6:44 liytʼäta.)\nJaniw khitis Diosan munañapsa ukat kunjamas Jupajj uk Jesusat sipansa jukʼamp uñtʼkaspati (Lucas 10:22). ¿Jupajj uka toqet kamsänsa? Akham sänwa: “Janiw khitis nayaru jutkaspati, janitejj khitankitu uka Awkejj apankaspa ukajja” sasa. Ukhamajj Jesusan arkiripäñasatakisa ukat Alajjpachankir Diosan serviripäñasatakisa, Jehová Diosaw jiwasanakar irpanistu, mä arunjja, ajllisistu (2 Tesalonicenses 2:13). Uka arunaktï sum amuyañänejja, Diosajj sapa maynit llakisitapjja qhan amuyarakiñäni.\nUkampis “apankaspa” siski uka arojj ¿kamsañs muni? Griego arut jaqokipatäki “apankaspa” uka arojja, qänanakamp chawllanak katusin apaniñatakiw apnaqasirïna (Juan 21:6, 11). Ukhamajj ¿Diosas munkir jan munkir Jupar serviñasatak qatatinkistaspa ukham sañt muni? Janiwa. Jupajj janiw munkir jan munkir Jupar yupaychaykistuti, jan ukasti jiwasaw Jupar serviñ ajlltanjja (Deuteronomio 30:19, 20). Oraqpachanjja walja millón millón jaqenakaw utji, ukat Jehová Diosajj khitinakatï suma chuymanïpki ukat Jupat yateqañs munapjjaraki ukanakaruw thaqe (1 Crónicas 28:9). Ukat kunapachatï mä suma chuyman jaqer jikjjatki ukhajja, jupar wal yanaptʼaraki.\nKunapachatï Jehová Diosajj mä suma chuyman jaqer jikjjatki ukhajja, jawsiwa, mä arunjja, Jupa toqeruw apani (Hechos 13:48). ¿Kunjamsa uk luri? Biblian suma yatiyäwinak toqnamaw uk luri, ukat uka toqnamarakiw taqenir yatichistu, ukat aruparjam sarnaqañatakisa ukat arupajj kamsañsa muni uk sum amuyañatakis qollan ajayupwa churarakistu (1 Corintios 2:11, 12). Janitï Jehová Diosajj ukham yanaptʼkistaspajja, janiw Jupan serviripäksnas ni Jesusan arkiripäskaraksnasa.\n“Jupajj janiw munkir jan munkir Jupar yupaychaykistuti jan ukasti jiwasaw Jupar serviñ ajlltanjja”\nUkhamajj kuna arunaktï Juan 6:44 qellqatan Jesusajj Jehová Diosat siskän ukajj ¿kuns yatichistu? Jehová Diosajj taqenin chuymapwa uñji ukat maynin chuymap uñjasin askinak jikjjatchi ukhajja, juparojj wal yanaptʼañ muni. Uka toqet sum amuytʼañaw qalltan parltʼaniwayktan uka warmir yanaptʼatayna. Jupajj akham siwa: “Diosar serviñajj taqe kunat sipansa wali askipuniwa. Jupar serviñajatakitï ajllischitojja Jupatak askïtajjwa uñachtʼayitu” sasa. Ukhamajj taqe ukanak yatkasinwa Diosatak suma chuymanïñamatak chʼamañchtʼapjjsma.\nAka phajjsin biblia liytʼañataki:\nLucas 22-24 jaljat Juan 1-16 jaljakama\nJanis Diosatak askïkasma ukham amuyunakjja chuymamat apsuñamawa.\n“Uñjam, nayajj taqe kunwa machaqat lurta”\nDiosajj Jupar thaqherinakarojj bendiciwa\n‘Jumanakarojj Jehová Diosaw perdonapjjtamjja’\nDiosajj kusisit chuymampi chuririruw munasi


Global Voices Aymarata: Internet tuqin indígena arunakax sarantayataski · Global Voices Aymarata\nGlobal Voices Aymarata: Internet tuqin indígena arunakax sarantayataski\tJaqukipäw uñt'ayata/apkatata 11 lakan phaxsi 2011 13:58 GMT\nAk uñt'ayama: Aka post ukax Lenguas e Internet ukxatawa [en].\nMä machaq sitiox Global Voices Lingua ukan nayirinxa, aymara aruwa. Aka arux 2 waranqa waranqa (millon) jila jaqinakan arsutawa, Los Andes uksana, jisnawa Boliviampin Perwampina, kawkhanti uka arux oficial aru ukham uñt'ataxiwa. Ukapachaparakiw Chile, Argentina markan aymarat arst'apxaraki, ukhamarakiw anqaja markan aymar arst'asirinakas arst'apxi.\nGlobal Voices Aymarata ukan nayrïr jaqukipaw qilqatax sata qallta phaxsin 2009n maranw uñt’ayasiwayi, ukatx qhipa marakamax uñt’ayatakiskiwa. Kunapachati Victoria Tinta kullakax askichirjam qalltawayki, ukhatx (sitio) ukax jiltayawayxiw jaqukipat qilqatanakxa, Global Voices Españolat qilqatanak aymara arur jaqukipasa. Ukampirus qilqat uñakipasa ukhamarak chiqapar uñt’ayasina, Victoria kullakax apthapisin ukharak iyawst’ir jaqukipirinakar mayacht’as aruskipt’asin irpjaruski. Taqpachax 21ni iyawst’irinakaw jaqukipäwinak qilqt’atamp yanapt’apxi. Ukatx tunka payaniw chiqpach jaqukipäwinak qilqt’as sarantayaski. Global Voices Aymarata ukan askichiri, Victoria Tinta kullakax Foro Brasileño de Cultura Digital, San Pablo markan taypi sata phaxsin 2010 maran chikancht’asina.\nMachaq sitio ukax Jaqi Aru taman qalltatawa, Altu pata, Bolivia markan jikjatasi, ukampirus internet ukan qilqatanak utjayañ ukhamarak aymar arur jiltayaña, ch’amancht’añ uka amtaniwa. Jaqi Aru ukan jilpachan jaqukipirinakax Universidad Pública de El Alto (UPEA) jach’a yatiqañ utan Lingüística ukan yatiqirinakawa, ukatx amtapax jutirinakatak aymar aru jakayañawa. Global Voices uka tamax aymar arur uraqpachar uñt’ayañatakiw yanapt’i.\nTaqpach jaqukipirinakax pä arut aymara ukatx español ukat juk’amp arut arst’asiripkpansaya, ak jaqukipaw amtax nayrïr chiqankaskiwa. Yaqhip arunakax janiw aymar arunx utjiti, aka Global Voices ukan qilqatanak utjki ukaxa. Ukar yanpt’añatakix utjiw mä amta Runasimipi machaq uñstir arunak jaqukipasaw uñtayi. Maysatax akax mä amtakiwa, kunjamas arst’ataspa sasinaw uñtayi; aka arunakax mä jaqukipirit mä jaqukipiriru mayjt’aspawa, ukax uñakipañaspawa, ukampirus mayni jaqukipirirux yanapt’aspawa sumapach qilqäwip qilqt’añataki.\nGlobal Voices Aymarata ukan jaqukipas yanapirinaka.\nGlobal Voices Aymarata ukan ullart’irinakaxa, Global Voices Español ukanx ullart’apxarakispawa, ukampirus uka amtan amtawipax aymar arst’irinakar ch’amancht’añatakiwa, chiqpachans waynanakan nayratpach arst’at arur munapxañapa. Internet tuqin qilqatanak uñt’ayaña, Jaqi Aru amtan nayrïr chillqatäwipawa, ukatx Global Voices Aymarata ukan jaqukipir tama; akax mä uñacht’äwiw yaqha uraqpachan indígenas arunakataki. Aka post ukax Lenguas e Internet ukxatawa [en].\nAk uñt'ayama: twitter facebook reddit googleplusEmail Imprimiñataki QillqiriEduardo Avila\nTranslated (es) byCarolina Belén Peralta\nAka blog ullart'apxañäni বাংলা, Nederlands, Italiano, Malagasy, Español, 繁體中文, 简体中文, polski, English\nArte y CulturaCitizen MediaHistoryIndígenasLenguajeAnunciosPerfiles de Blogueros